Jyväskyläläinen heavy-yhtye Timo Rautiainen & Trio Niskalaukaus yhdistää raskaaseen ilmaisuunsa ekologisen sanoman. Vastailmestynyt ensimmäinen täyspitkä albumi katselee tulevaisuutta synkin silmin. Rankat jätkät puhuvat rankkaa kieltä - mutta rankka on asiakin.\nLopunajan merkit. Levyn nimi kertoo selvästi, mistä on kyse. Teemana on ihmisen aiheuttama ympäristön tuhoutuminen. Rekkamies ei ole 13 vuoteen nähnyt kotiaan, koska kuskaa ydinjätettä ympäri maata ilman tietoa loppusijoituspaikasta. Lajinsa viimeiset "poimivat joestaan lintuja / suoja-asuissaan hikoavat". Talvi-illan tarina kerrotaan ydintalvena.\nAloitan kysymyksen: "Levyllä kuvataan tulevaisuutta hyvin pessimistiseen sävyyn-"\n"Realistiseen sävyyn", korjaa Rautiainen. Hänelle on itsestäänselvää, että nykyinen meno johtaa tuhoon.\n"Ympäristöongelmat ovat hyvin selkeitä asioita. Tilastoista voimme nähdä, miten paljon viimeisten 25:n vuoden aikana on haaskattu luonnonvaroja."\nRautiainen ei kuitenkaan sovi klassiseen humanisti-luonnonsuojelija-malliin. Haastatteluissa hän on todennut, että ihmiskunnan jäsenyyttä on syytä hävetä. Niskalaukauksen 1997 ilmestyneen mini-cd:n nimi olikin Hävetkää!\nMiten on, onko Rautiainen koskaan tavannut ketään hyvää ihmistä?\n"Varmasti olen, ja sellaisia ihmisiä, joita arvostan. Pyyteettömiä ihmisiä on olemassa. Tuo pyyteettömyys on sellainen asia, joka on paljolti kadonnut, mutta on niitä."\n"Oman edun tavoittelu on sellainen asia, joka minua suunnattomasti ärsyttää. Täydellä mahalla on helvetin helppoa olla avokätinen, ainakin jos saa nimensä lehteen."\nEntä yksittäisen ihmisen vaikutusmahdollisuudet? Voiko yksilö vaikuttaa?\n"Kyllä voi", vastaa Rautiainen. "Varsinkin jos saa ajatuksiaan julki. Esimerkiksi joku Pentti Linkola - itse en pystyisi sellaiseen elämään, mutta arvostan häntä kyllä."\nRautiaista itseään on soimattu mm. kaupunkiautoilusta ja McDonald'sissa käymisestä. Miksi hän sitten sortuu moiseen, jos on niin ahdistunut asioiden laidasta?\n"Vaikka eläisi itse vallitsevan menon mukana, onko se lupa olla ajattelematta asioita?"\nEi, mutta eihän tässä siitä ole kyse, intän. On vain huolestuttavaa, jos ongelmat tiedostava ja niitä ajatteleva ihminen ei omalla kohdallaan pyri muutokseen.\n"Ensimmäinen vaihe on asioiden tiedostaminen. Siitä seuraa se, että tekee asioille jotakin. Minä olen ilmeisesti ensimmäisessä vaiheessa. Toivottavasti pääsen joskus toiseen."\nLopulta kitaristi Jarkko Petosalmi sanoo sen, mitä olen peläten odottanut: "Tässä on kuitenkin kyse vain rockista. Tietenkin teksteissä on pointtia, mutta..."\n"Niin, kyllä tässä teksti palvelee musiikkia, eikä musiikki tekstiä", vahvistaa Rautiainen.\nJankkaan vastaan. Juuri tekstiensä takia, ei musiikkinsa, Niskalaukaus on kiinnostava orkesteri. Jos samojen musiikkitaustojen päälle laulettaisiin tarinoita pedosta, panemisesta tai prätkäilystä, en olisi koskaan nähnyt aiheelliseksi tehdä tätä haastattelua.\nRautiainen toteaa: "Tämä on ensisijaisesti rockbändi. Mutta kun biiseissä pitää olla sanat, niin mieluummin niissä sitten saa jotain ideaa olla."\nRumpali Seppo Pohjolainen huomauttaa, että musiikin tekeminen on yksi tapa vaikuttaa. "Ja minä teen sen mieluummin tällä tavalla kuin lähtemällä mukaan politiikkaan."\nMyös Rautiainen toteaa tämän olevan hänen tapansa ottaa kantaa asioihin. "En ole semmoinen, että pystyisin politiikassa vaikuttamaan. Enkä varmasti menisi esimerkiksi Ajankohtaisen Kakkosen ekovarttiin keskustelemaan näistä asioista."\nBasisti Alaluusua tuo yhden ainutlaatuisen särmän lisää Niskalaukaukseen. Hän on ammatiltaan sotilas, ja hänet mainitaan äärioikeistolaiseksi, toisinaan jopa natsiksi.\n"Sotahistoriaa tutkiskeltuani tunnen tiettyjä sympatioita saksalaisia taistelijoita kohtaan: Mutta nykyajan vouhotuksilla - teini-skineillä - ei ole mitään tekemistä historiallisten tosiasioiden kanssa."\nYritän provosoida fasistibasistia mainitsemalla, että olen sivari. Hän ei provosoidu.\n"Se on jokaisen oma asia. Ja jos sen valinnan tekee oman periaatteen pohjalta, eikä laumahengen vuoksi tai sen takia, ettei viitsi leikata tukkaansa, niin OK. Yhtä lailla 90 prosenttia asepalvelusta suorittavista ei ole siellä periaatteen vuoksi. Ja pyrin kyllä työssäni kannustamaan niitä nuoria menemään sivariin, jotka eivät kerta kaikkiaan sovellu sotaväkeen."\nRautiainen muistaa natsiviittausten heränneen Lyijykomppania-aikoina, kun hän itse esiintyi keikalla armeijan vaatteissa. Yleisö ei tiennyt, että hän oli saanut vaatteet, koska suoritti siviilipalvelusta!\nAlaluusuallekin luonto on tärkeä, mutta hän on vielä kauempana urbaaneista punavihreistä kuin Rautiainen. Perinteisesti pehmeinä arvoina pidetyt ympäristöasiat yhdistyvät Alaluusuan kovaan ja ehdottomaan maailmankatsomukseen.\n"Olisi parempi, jos kaikki kaupungit poltettaisiin ja ihmiset asuisi metsissä, ja palattaisiin kunnon klaanimeininkiin. Sen verran mehtäläinen minä olen."\n"Harrastan metsästystä ja kalastusta, ja sitä kautta olen oppinut arvostamaan luontoa. Turkistarhaiskujen ja vastaavien ongelmana on, että se on nuorten ja innokkaiden ihmisten toimintaa, muttei tavoita yli kolmekymppisten ajatuksia, vaan vahvistaa vain itselleen kielteisiä mielipiteitä. Itsekin kyllä pidän eläimistä ryhmänä enemmän kuin ihmisistä."\nLevyn yhdeksästä kappaleesta viiteen on sanoitukset tehnyt jyväskyläläinen rock-vaikuttaja ja toimittaja Tomi Tuomaala.\n"Olen tuntenut Tuomaalan jo pidempään. Joskus kävi ilmi, että hän on kirjoittanut runomittaisia tekstejä. Tiesin Tuomaalan miettivän ympäristöasioita, synkimmillään jotensakin linkolalais-ekofasistisesti. Ja kun hän työkseen kirjoittaa, niin pyysin tekemään sanoja. Aiheet minulla oli jo mietittynä", Rautiainen kertoo yhteistyön taustasta.\nTuomaala puolestaan sanoo keskustelleensa Rautiaisen kanssa usein "maailman tila -tyyppisistä asioista" ja lisää, että "Molemmat olemme synkistelyyn ja jollotteluun taipuvaisia".\nKeskisuomalaisen nuorisoliitettä toimittavan Tuomaalan lehtiteksteissä angstiseen suuttumukseen yhdistyy usein pikkuvittumainen huumori. Miten on, ulottuuko huumoriakseli myös lauluteksteihin?\n"Ehkä näissäkin jonkinlaista huumoria on", Tuomaala aprikoi, mutta silmäiltyään omia tekstejään parahtaa: "Vaan eihän olekaan! Nämähän ovat kuin kuolemansairaan ihmisen henkinen oksennus paperilla...jaa, no onhan tuossa Rekkamiehessä yksi huumoriksi luettava kohta..."\nJuha Mäkinen / Jyväskylän ylioppilaslehti 4.2.1999


NORMETIN HUOLTOKESKUS JA TUOTANTOLAITOS AVATTU INTIASSA - Normet\nJaipur, Rajasthan, Intia – 3.5.2018 – Normetin laitteiden kokoonpanoon ja rakennuskemikaalien valmistukseen keskittyvä tuotantolaitos ja globaali huoltokeskus vihittiin käyttöön Jaipurissa, Rajasthanin osavaltiosssa, Intiassa.\nLaitoksen avajaisiin osallistui kattava kutsuvierasjoukko mukaan lukien Hindustan Zinc Ltd:n kaupallinen johtaja Ramki Ramakrishnan sekä Normetin globaalia ja paikallista johtoa sekä henkilöstöä.\nTuotantolaitoksessa valmistetaan uuden sukupolven kaivos- ja tunnelilaitteita sekä korkean teknologian rakennuskemikaaleja. Toimipisteessä tulee toimimaan sekä laitteiden peruskorjauskeskus että ammattitaitoinen laitehuollon tiimi tuottamassa elinkaaripalveluja laajalle laitekannalle Intiassa. Lisäksi toimipiste tulee toimimaan Normetin Intian varaosaverkoston ytimenä ja ammattitaidon kehittämisen sekä rakennuskemikaalien tuotekehityksen osaamiskeskuksena.\n“Tämän toimipisteen avaaminen on merkittävä askel Normetille Intiassa. Olemme koonneet suurimman osan toiminnoistamme saman katon alle tarjotaksemme korkealaatuista asiakaspalvelua ja samalla auttaaksemme asiakkaitamme saavuttamaan saavuttamaan turvallisuus-, tuottavuus- ja tehokkuus-tavoitteensa,” sanoo Normet Groupin toimitusjohtaja Robin Lindahl.


Marketta (nyk. Kriips) - Rekku Rescue ry\nMarketta (nyk. Kriips)\n19.2.2013 Marketta muutti omaan kotiin Espooseen.\n4.1.2015 Kriipsillä menee oikein hienosti, hän kuuluu perheeseen. Meillä ei ole kummempia muutoksia tapahtunut, asumme samassa talossa, perhe on pysynyt samanlaisena, vain Kriips ja poikamme ovat kasvaneet ;) Kriips on loistokissa, en ole näin hyväkäytöksistä kissaa oikeastaan ennen tavannutkaan! Hän on erittäin seurallinen, hakeutuu aina sinne, jossa muut ovat ja tykkää huomiosta tosi paljon. Sylikissa hän ei ole, vaikka tahtoo rapsutuksia ja on onnelinen kun paijataan, niin sylissä ei oikein osa olla- pyörii, kiehnää, yrittää asettua, mutta tippuilee jatkuvasti, ei vain pysty onnessaan rauhoittumaan. Yleensä vähän ajan päästä hän asettuu sohvalle viereen nukkumaan.\nKriips on ollut tosi reipas myös silloin kun emme ole kotona, vaikka hän ei siitä varmasti hirveästi nautikaan. Kun lähdemme pidemmille matkoille, Kriips pääsee loistavaan kissahotelliin luksuslomalle Kirkkonummelle päin, jossa on saanut juosta vapaasti (sisällä siis, tietysti) ja seurustella muiden kissojen kanssa ja pärjännyt sielläkin tosi hienosti. Olen ollut iloinen siitä mahdollisuudesta, että Kriips saa harjoittaa myös muiden kissojen kanssa toimimista, koska eihän sitä ikinä tiedä, vaikka ei nyt ole toista kissaa vielä tulossa meille, mutta jos vaikka joskus…\nKesällä olemme ulkoiluttaneet Kriipsiä valjaissa tässä pihalla. Tulee luettua monta kirjaa tällä tavalla seisoskellen ;) Näin kylmänä aikana hän ei ulkona viihdykään, joskus haluaa ulos, mutta todettuaan, että on kylmä, kääntää päätöksensä melko nopeasti. Ulkona hän on myös aika arka, pihaltamme emme ole päässeet hänen kanssa kovin pitkälle tutkimaan maailmaa, alkaa tosi nopeasti pelottaa. Kotona taas Kriips on rohkea ja ottaa mielellään vastaan kaikki huomionosoitukset, myös vierailta. Lapsetkin “kestää” erittäin hienosti eikä ole ikinä ketään tahallaan satuttanut, jopa vahingossakin harvoin joku yksittäinen raapaisu. Jos on kylässä kovin “energisia” lapsia, hakeutuu ehkä lopuksi rauhallisempiin paikkoihin, mutta yleensä pysyy lattialla ja touhujen keskellä, ettei vaan menee mitään ohi!\nKriipsille maistuu ruoka. Tosi hyvin. Vuosi sitten kun kävimme rokotuksissa, oli hiukan liikaa painoa. Otimme käyttöön kevyemmät raksut ja niitä saa vain pienen kourallisen pari kertaa päivässä, joko hänen lempparityylillä, heitettyä raksua jahdaten, tai namipalloa pyörittäen. Märkäruokaa annetaan päivässä ehkä parin pikkupussin verran, yritän hänelle syöttää sitä raksuja enemmän, koska hän juo tosi huonosti. Ainakin paino oli kesäksi pudonnut juuri sopivaksi, nyt seuraava rokotuskerta näyttää, onko pysynyt ;)\nKriipsiltä terveiset, toivottavasti hänen sisaruksillakin on kaikki hyvin! Kiitos meiltä kaikilta, vaikea kuvitellakaan enää perhettämme ilman Kriipsiä :) T. Siiri\nLeikattu naaraspentu, noin 12vkoa (joulukuussa 2012), kotihoidossa Helsingissä\n27.12.2012 Marketta on suloinen kissaneiti, jolla vauhtia riittää temmeltäessään sisarustensa kanssa. Malttaa neiti syliinkin tulla kehräämään ja huomiota hakemaan. Olisi hienoa, jos neiti saisi yhteisen kodin siskonsa Marleenan tai Marianin kanssa. Tai jos kotona olisi kissakaveri odottamassa tätä vauhdikasta neitiä.\n23.12.2012 Marketta ja sisarukset siirtyivät Helsinkiin kotihoitoon. Kuulumisia ja uusia kuvia tulossa.\n17.12.2012 Marketta on mukava tytöntyllerö, joka aluksi vaikutti aikamoiselta hurja-helmiltä. Nyt on herttainen kehruukone.


Yhteisöllinen harrastaminen nuoruudessa voi tukea mielenterveyttä vielä aikuisiässä – ”Lasten ja nuorten harrastustoiminta turvattava myös poikkeusaikoina” | Paikalliset | Seinäjoen Sanomat\nEtusivu » Paikalliset 30.8.2021 11:27\nKuvituskuva. Oulun yliopiston tutkimuksen mukaan yhteisöllisen vapaa-ajan myönteiset vaikutukset näyttävät kantautuvat pitkälle aikuisikään saakka. Arkisto/Sirpa Repo\nYhteisöllisellä harrastustoiminnalla nuoruudessa voi olla positiivisia ja kauaskantoisia vaikutuksia mielenterveyteen. Tähän tulokseen on tultu Oulun yliopiston tutkimuksessa, jossa oli tutkittavana lähes 7 000 vuonna 1986 syntynyttä pohjoissuomalaista henkilöä.\nPsykiatrian ja terveystieteiden asiantuntijoista koostuva tutkimusryhmä selvitti 15–16-vuotiaiden nuorten vapaa-ajan harrastusten yhteyttä myöhempään psykiatriseen sairastuvuuteen. Tutkittavat vastasivat harrastusotoimintaa selvittävään kyselyyn 15–16-vuotiaina.\nSeurannan päättyessä tutkittavat olivat 33-vuotiaita.\nPsykiatriseen sairastavuuteen liittyvät tiedot ja diagnoosit kerättiin kansallisista rekistereistä.\nTutkimuksen mukaan sosiaalisesti aktiivinen vapaa-aika nuoruudessa oli yhteydessä pienempään psykiatristen häiriöiden ilmaantuvuuteen. Erityisesti tämä tuli esille mieliala-, ahdistuneisuus- ja päihdehäiriöiden kohdalla.\nVastaavasti sosiaalisesti passiivinen vapaa-aika liittyi suurempaan psykiatristen häiriöiden, erityisesti ahdistuneisuus- ja käytöshäiriöiden, ilmaantuvuuteen.\n– Jo aiemmissa tutkimuksissa on osoitettu, että mielekkääseen sosiaaliseen vapaa-ajan harrastukseen osallistuminen vaikuttaa nuorten mielenterveyteen positiivisesti. Nyt julkaistu tutkimuksemme vahvistaa tätä käsitystä, tiedotteessa kertoo päätutkijana toiminut Johanna Timonen.\nYhteisöllisen vapaa-ajan myönteiset vaikutukset näyttävät kantautuvat pitkälle aikuisikään saakka. Timonen toteaakin, että aihe on erityisen ajankohtainen nyt, kun koronapandemia on vaikuttanut lasten ja nuorten harrastustoimintaan.\n– Tutkimusten valossa harrastustoimintaa olisikin tärkeä tukea myös poikkeusaikoina. Harrastamisen Suomen malli, joka pyrkii tarjoamaan mielekkään harrastuksen jokaiselle lapselle ja nuorelle koulupäivien yhteyteen, on näiden tulosten valossa erinomaisen oikeansuuntaista toimintaa, Timonen painottaa.


Tutkinnot: FK 1994, FL 1995\nTyönantaja: ASM Microchemistry Oy, Espoo\nTyönantajan toimiala:puolijohdeteollisuuden prosessilaitteiden kehitys ja valmistus\nTyönantajani on osa maailmanlaajuista ASM International -konsernia, jonka pääkonttori on Hollannissa. Konsernissa on noin 4000 työntekijää, joista 50 Suomessa. Asiakkaamme ovat Yhdysvalloissa, Aasiassa ja Euroopassa toimivia suuria puolijohdevalmistajia.\nTäällä Suomessa valmistamme ja kehitämme ALCVD-teknologiaan perustuvia ohutkalvojen valmistuslaitteita, joita käytetään puhdastilaolosuhteissa. Yhden laitteen myyntihinta on noin miljoona euroa. ALCVD-tekniikalla valmistetaan kemiallisesti piikiekon pinnalle 10 - 50 atomikerroksen paksuisia johtavia tai eristäviä kalvoja, jotka voivat olla vaikkapa osa mikroprosessorin rakennetta.\nPuolijohdeteollisuuden tuotteiden kysyntä vaihtelee voimakkaasti talouden suhdanteiden mukaan ja tämä tuntuu myös meidän toiminnassamme.Työvoimapula ja työntekijöiden vähentäminen vuorottelevat toisiaan muutaman vuoden välein.. Työn tekee haastavaksi kova kilpailu ja alan nopea tuotekehitys. Tämä johtaa usein tilanteeseen, jossa uuden laitetyypin ensimmäiset kappaleet toimitetaan asiakkaille ennen kuin kaikkea on ehditty testata perusteellisesti..\nVedän yrityksemme asiakaspalveluryhmää, jonka tehtävänä on asentaa ja käyttöönottaa myydyt laitteet sekä antaa asiakkaille teknistä tukea laite- ja prosessiongelmissa. Ryhmässämme on kemistejä vastaamassa kalvon valmistusprosessista sekä kone-, sähkö- ja tietotekniikkainsiöörejä, jotka vastaavat kukin omasta erikoisalastaan\nKäytännössä vastaanotan asiakkailta palautetta laitteen toiminnasta ja suunnittelen yhdessä projekti- ja kehitysyksiköidemme kanssa laitteiden huollot, päivitykset ja varaosatoimitukset siten, että laitteet pysyvät käyttökunnossa. Päivät kuluvat yhteydenpitoon asiakkaiden, paikallisen huollon ja omien tuotekehittäjiemme kanssa. Kiireellisimmissä tapauksissa järjestetään puhelinkonferensseja, joissa eri puolilla maailmaa olevien asiantuntijoiden kanssa päätetään miten käsillä oleva ongelma ratkaistaan. Teen myös asiakaskäyntejä ja noin puolet vuodesta kuluu muutaman viikon pituisilla työmatkoilla.\nTyö on erittäin mielenkiintoista ja päivät kuluvat nopeasti. Asiakaspalveluryhmässä on räväkkä meininki, jossa ongelmia ja negatiivista palautetta ei hätkähdetä. Asiakkaita ei jätetä pulaan vaan eri puolille maailmaa myydyt laitteet pidetään toiminnassa lähes hinnalla millä hyvänsä. Lähtö huoltokäynnille helteiseen Singaporeen tai sateiseen Oregoniin voi tulla hyvinkin lyhyellä varoituksella. Lentokentät tulevat tutuiksi ja kesävaatteet kannattaa pitää käsillä talvellakin. Työmatkoilla tutustuu erilaisiin työkulttuureihin ja joskus aikaa jää muuhunkin kuin työntekoon. Haasteita työssä riittää, mutta onnistumisista osataan myös iloita.\nALCVD-laitteet pitää tuntea läpikotaisin, joten kemian lisäksi tarvitsen työssäni tietoa sähkö-, laite-, tieto- ja tyhjiötekniikasta. Osa nistä tuli tutuksi jo yliopistolla ja loput olen oppinut työn ohessa. Sujuva englannin kieli on välttämätön ja kaikesta muustakin kielitaidosta, vaikkapa vain muutamasta sanasta, on ollut hyötyä matkoilla.


Boston Whaler - Marinepalvelu Power Products\nLegendaarinen Boston Whaler -mallisto tarjoaa korkeatasoiset veneet niin retkeilyyn, kalastukseen kuin vesiurheiluunkin. Veneet ovat kestäviä, luotettavia ja turvallisia, mutta erityisesti ne ovat tunnettuja uppoamattomuudestaan. Boston Whaleriin luottavat muun muassa US Coast Guard sekä useat viranomaiset ympäri maailmaa.\nLegendaariset kalastus- ja urheiluveneet\nJo 50 vuoden ajan monet vaativat merenkävijät ovat pitäneet uppoamattomia Boston Whaler -veneitä maailman parhaina, eikä suotta.\nKaikki Boston Whaler -malliston veneet voidaan varustella täydellisesti kalastukseen sopivaksi.\nKuusi mallisarjaa tarjoavat varmasti käyttöösi sopivan veneen kokoluokassa 11-42 jalkaa.\nTutustu Boston Whaler mallistoon\nHelppoa veneilyä kaikille\nPerhevene monipuoliseen vapaa-aikaan\nPidemmille kala- ja perhematkoille\nKeskikonsoli- ja matkaveneen ominaisuudet yhdistettynä\nKaikki mitä tarvitset vapaa-ajan kalastukseen\nBoston Whaler -veneet heti ajoon\nSuodata ja lajittele veneitä\nTilaa tuorein Boston Whaler-hinnasto. Asiantuntevat myyjämme kertovat sinulle mielellään lisää Boston Whaler-malleistamme.


in or out: London part 2.\nLontoon reissu jatkui sitten lauantaina hyvin samanlaisisssa merkeissä kuin se oli edellisinä päivinä ollut. Kävelyä, shoppailua ja vähän nähtävyyksiäkin. Lähdettiin heti aika aamusta ( toi on hyvä et toi aikaero oli noin päin, et päästiina aika hyvin ylös jo sitä paikallista aikaa 8-9 aikoihin, kun kello oli täällä Suomessa silloin jo sen 10-11) metrolla kohti Notting Hilliä. Äiti oli lukenut semmosesta Lontoo oppaasta et siellä ois jotku markkina/kirppari tyyliset jutut ni niitten perässä sinne mentiin. Portobello road oli siellä semmonen katu minkä varrella oli kaikenmoisia kauppiaita. Siellä oli tosi paljon ihamisiä, että siitä päätellen ne tais olla aika suosittu juttu.\nSieltä sit suunnattiin kohti Maddam tussaudsia, ku oltiin ostettu sinne jo aikaisemmin liput. Vähän jo kauhistutti ne tosi pitkät jonot siinä edessä, ja mulla ei mikään ihan järkyttävä hinku sinne ollu, ku oltiin just sillon viime Pariisin reissulla oltu tommosessa samantyylisessä mestassa, mutku ne liput oli jo ni mentiin sitten. Siellä oli tosi paljon ihmisiä ni oli vähän hankala otella kuvia niitten hahmojen kanssa, mut olihan se kyllä ihan magee. Olis varmaan tosi kiva jos ei ois yhtään ihmisiä :D\nSieltä sit suunnattiin vielä hetkeks Oxford streetille kauppoija koluamaan ja pitseeriaan syömään hyvät pitsat, ja lopulta hotelille kattomaan Euroviisuja.\nTuol oli niin söpöjä kaikki noi eri väriset talot, niin kivan näköstä ku vieri vieressä olevat talot on ihan erivärisiä ja viel tommosia ei ihan normi talojen värisiä. Kaikkien pastellin sävyjen väriset talot varmaa löyty tuolta :D\nTää oli Oxford streetultä lähetevä katu mis oli kaikkii super kalliita kauppoja, mut en taas muista sen nimee eikä oo nyt karttaa lähellä, mut tuollakin oli vähän ihmisiä :D\nSitten olikin jo sunnuntai eli lähtöpäivä. Meillä onneks lähti kone vasta illemmalla ja kentällekin päin piti lähteä vasta 16 aikaan. Meille jäi sit hyvin kiertelyaikaa (lue: mulle shoppailuaikaa) että lähdettiin jo aikaisin aamulla katsastamaan meijän hotellin lähellä olevaa museota. Victorian ja Albertin museo oli siis ihan siinä meijän lähellä ja sinne oli tarkoitus mennä ku olin kuullu et siellä olis semmonen jonku suunnittelijan näyttely tai joku vastaava. Mut sit siihen oiski maksanu sisään, ni ei viittitty sit mennä ku ei oltu varmoja et mimmonen se on. Seuraavaks oli sit vuorossa Big Benin ja Buckinghamin palatsin tsekkaus. Mentiin metrolla Westminsterin asemalle ja siinä ihan edessä se Big Ben tönötti aikas hienon näköisenä. Siinä samalla nähtii sit Thamesin toisella puolella London eye ja saatiin siitäki kivat kuvat otettua :) Ei sit sinne puolelle enää menty, ku ei ois ollu niin kauheesti aikaa ja pitihän sitä jotain seuraavalle kerrallekin jättää. Tosta olikin sitten ihan kävelymatka sinne palatsille ja ku sinne päästii niin siellä olikin ihan hirveesti ihmisiä. Ei tiedetty et siellä oli just sillon sunnuntaina just siihen aikaan vartijoiden vaihto ja ne teki siellä jotain kuviota ja muita ni kaikki oli kattomassa.. Mä en päässy yhtää lähelle ihmispaljouden takia, enkä sit saanu kuvia sen takia :/\nLähin tosta sit yksin suunnistaa vielä Oxford streetille kauppoihin tekemään viime hetken ostoksia. Tykkään kyl kaikist eniten shoppailla yksin, vaik onhan se kiva ku on joku makutuomari, mut kaikist helpointa se on kuitenki hoitaa yksin. Ja olipa mukavaa, ku kävelin siellä kadulla ihan ilmeisesti aika Lontoolaisen näköisenä, ni yks vanhempi nainen tuli kysymään multa tietä jonnekki vahvalla britti aksentillaan. No en tietenkään osannu mitään neuvoa, mut tuli tosi semmonen kiva fiilis et hei mähän ehkä sit aika hyvin sovin tänne :D\nEn saanu laitettuu tosta Buckinghamin palatsista muuta kuvaa kun tän, ku tää jostain syystä vähän vammaa tää bloggeri eikä suostu hyväksyy kaikkii kuvii :s\nLähtö asu Paddingtonin asemalla lentokentälle lähössä.\nSemmonen matka meillä oli :) Ihanaa oli ja uudestaan pitäis päästä kyllä aika äkkiä! Onneks lokakuussa se koittaa sitten, mutta varmasti vähän eri tunnelmilla! :D\nMinkäslaisia kokemuksia teillä on Lontoosta? :)\nLähettänyt Juulia klo 20:50\nTunnisteet: asu kuvat, matkoilla


Willimiehen jäljillä: Lemi / Vapaussodan muistomerkki*\nCMX "Kivinen kirja"\nLemin kirkkotarhassa sijaitsee 30.8.1920 paljastettu vapaussodan muistomerkki. Harmaagraniittinen kolossi on Arkkitehtitoimisto Eränen/Anteron suunnittelema ja sen tilasi tamperelaiselta Suomen Graniitti Oy:ltä Lemin kunta. Hinta oli melkoisen suolainen 14.500 markkaa.\nJuhlallisuudet ovat varmasti olleet komeat ja ilmeisesti paikalla on ollut koko Lemin valkoinen sodan voittajaosapuoli. Siinä on ihmettelemistä riittänyt, kun kultaiset kirjaimet ovat kimalleelleet. Patsaan kyljessä on teksti: Isänmaallensa uskolliset vapaussoturit 1918. Surullisin osa on kuitenkin alaosan 11 nimeä, jotka kaatuivat sodassa ja etenkin kuuden murhatun lemiläisen nimet.\nKuolleita ja murhattuja lemiläisiä\nSiinä erään lemiläisen muistomerkin historia. Huomenna Willimies huilaa, koska on ainoa vapaailta tällä viikolla. Mikäs sen hienompaa, kuin viettää se teatterissa hankkimassa kulttuurielämyksiä. Hoh hoi jaa... kuinkahan minä tähän onnistuin sotkemaan itseni? Lienee ehkä erikoisraportin vuoro keskiviikkona suoraan kulttuurimaailman huipulta.....\nToisen löytämäni lähteen mukaan muistomerkin suunnitelleen arkkitehtitoimiston nimi oli Eränen&Autere.\nPosted by Willimiehen jäljillä on syyskuuta 30, 2013


Arkipäiväni Tansaniassa - Avartumassa Arkipäiväni Tansaniassa - Avartumassa\nKuukausi Afrikka elämää takanapäin. Lähdin eilen jatkamaan matkaani vapaaehtoispaikastani Dar Es Saalmista eteenpäin ja saavuin illalla bussilla Kilimanjaron alueelle Moshin kylään.\nMennyt kuukausi oli ihana ja nyt haluankin näyttää kuvien avulla miltä yksittäinen päiväni yleisesti näytti ja millaista arkea elin Josephien perheessä. Jaoin päivän selkeydeksi about kellonaikojen mukaan ja puhun preesenssissä, koska teksti oli jo valmiina vaikka ollenkin nyt jo muualla.\nHerään aamuisin kuuden ja seitsemän välillä kukkojen kiekumiseen. Aurinko paistaa jo aikaisin ja huoneen lämpötila hyttysverkon sisällä alkaa nousta, niinpä ajatus suihkusta houkuttelee todellakin nousemaan ylös heti kun silmät aukeavat.\nNoustuani laitan kamppeet kasaan ja etsin pihapiiristä milloin missäkin piilottelevan suihkuämpärin. Veden nostan kaivosta ja peseydyn pihan suihkukopissa.\nEnnen kello kahdeksaa piha alkaa täyttyä päiväkodin lapsista. Opetin heitä maanantaista perjantaihin ensimmäiset viikkoni ja viimeisen viikon maalasin opettamisen sijaan päiväkotirakennuksen ulkoseinää. Kummankin homman aloitan kahdeksalta.\nKymmenen jälkeen perheen apulaisena toimiva Jennifer käy kutsumassa minut aamuteelle.\nSyömme tuoretta chapati leipää sekä munkkien tyyppisiä mandazeja. Vehnäöverit, mutta herkkua.. Tässä vaiheessä päivää on jo niin kuuma (+30) etten voisi kuvitella juovani teetä kuumana, niinpä lisään aina vähintään puolet kylmää vettä. Maku jää silti tallelle ja olenkin ihan rakastunut paikalliseen teehen. Se on keitetty tuoreesta sitruunanruohosta.\nSamuel, Lightness ja perheen vanhempi poika lähtevät kouluun ja töihinsä teen jälkeen ja jäämme päiväksi kotiin Jenniferin, nuoremman pojan sekä Lightnessin siskon kanssa joka asuu täällä väliaikaisesti.\nAamupalan jälkeen jatkan hommiani päiväkodissa tai maalausten parissa. Toiveena oli, että maalaisin kuvia joiden kautta lapset voisivat opetella yksinkertaisia arkipäivän asioita englanniksi. Niinpä tein seinän jonka kautta he voivat opetella vaatteiden nimiä ja toisen täyteen eläimiä. Päiväkodin portin lisäksi maalasin sen ulkopuolelle vielä pienen kyltin ja koristelin perheen pihakeittiön oven valkoisin kuvioin. Maalattavaa olisi ollut seuraavalle vuodelle, mutta tällä kertaa kerkesin tehdä nämä. Perhe toivoo löytävänsä vapaaehtoisia jälkeeni jatkamaan urakkaa.\nLounasaika! Olen aivan rakastunut afrikkalaiseen ruokaan.\nPapuja, kookosta, herneitä, mchichaa (pinaatin sukulaista), perunaa ja vihanneksia erilaisissa liemissä sekä lisukkeena riisiä, maissipuuroa, chapatia ja pastaa. Ruoan kanssa on tarjolla tuoreita hedelmiä eli mangoa, ananasta, papaijaa sekä vesimelonia. Kaikki syödään käsin ja lattialla istuen. Täydellistä.\nRuoan jälkeen pidän yleensä hieman taukoa ja lähden joko kiertelemään lähikylään tai lemppari oleilupaikkaani eli läheisen hiekkakentän luo varjoisan puun alle. Siellä käy tuuli, tunnelma on rauhallinen ja paikka onkin täydellinen päiväkirjan kirjoittamiselle. Olen aina ihaillut muoriani jolla on tallella elämän hetket kirjoitettuna, niinpä olen varsinkin nyt viimeisimmillä reissuillani pyrkinyt kirjoittamaan säännöllisesti fiiliksistä ja päivien tapahtumista.\nRakastan kiivetä puihin ja olenkin monta kertaa yrittänyt löytää hyvää asentoa kirjoittamiselle puun oksalta. Yleensä päädyn kuitenkin hetken ähkimisen jälkeen takaisin maahan istumaan.\nAlue on päivän kuumimpaan aikaan rauhallinen, mutta satunnaisia ohikulkijoita on aina. He ovatkin hetkessäni siellä yleensä parasta. Ikinä ei voi tietää kuka tulee tervehtimään seuraavaksi. Välillä sitä päätyy parinkymmenen koulusta saapuvan lapsen piirittämäksi ja välillä joku mukava paikallinen istahtaa viereen juttelemaan.\nKotiin palattuani jatkan vielä maalaamista. Perheen äiti Lightness on yleensä tähän aikaan jo saapunut kotiin, kantanut ompelukoneensa ulos ja alkanut ompelemaan. Hän tekee päiväkodin lapsille kouluasuja, jotka jokainen saa omakseen lahjana sekä mekkoja itselleen ja tutuilleen. Minullekin hän teki kaksi ihanaa mekkoa.\nIltapäivät menevät hänen ja lasten kanssa hengaillessa ja maalatessa. Jäätelöhetkikin kuuluu lähes joka päivään. Täällä lasten herkkua on paikalllisista marjoista (joita en ollut ennen syönyt ja joiden nimeä en nyt muista) tehty mehujää. Uskon, että suomalaisten lasten makuun se ei olisi, mutta täällä kyllä tykkäävät.\nAurinko laskee jo seitsemältä ja sen jälkeen ulkona onkin pimeää. Eikä vaan ulkona vaan kaikkialla. Katulamppuja ei kylän läpi menevällä isollakaan tiellä ole ja lähes kaikki talot asuinalueallani ovat kokonaan ilman valoa. Isäntäperheeni koti saa sähkönsä aurinkopaneeleista niinpä valoa on, mutta se on hentoa ja lamppuja on vain muutama. Täällä on todellakin silmä alkanut tottua pimeään ja taskulampulle on ollut käyttöä. Vieläkin jaksan ihmetellä miten paikalliset voivat kävellä pilkkopimeillä kujilla ilman minkäänlaista valaistusta kaatumatta ja eksymättä. Ehdottomasti taitolaji!\nAuringonlaskun aikaan lähdemme usein Samuelin kanssa mopolla käymään hänen tuttavaperheensä luona naapurikylässä. Perhe asuu Samuelin omistamalla maalla savimökissä, joka kärsii sadekautena kosteudesta. Aloitimme facebook kavereideni kanssa projektin jonka tavoitteena on rakentaa perheelle talo sekä kaivo ja saimmekin rahat kasaan ja hommat alkuun. Megasuuri kiitos kaikille projektia tukeneille! <3\nIltaisin paikallinen väki on liikkellä ja odotankin aina innolla illan ajeluita nähdäkseni lähikylien tunnelmaa. Yhteisöllisyys on asia jonka haluaisin täältä siirtää Suomeenkin. Ihmiset istuvat kaduilla pelaten, seurustellen ja syöden yhdessä. Moni kokoontuu katsomaan jalkapalloa televisiosta suurina ryhminä sen sijaan, että jokainen katsoisi sitä kotisohvallaan itsekseen.\nKotiin palattua nostan kaivosta veden, käyn suihkussa ja levitän iholleni hyttysmyrkyt. Heti kun ilta pimenee hyttyset ilmestyvät piiloistaan ja nyt malarian sairatettua olen todella pitänyt huolen etten saisi pistoja..\nPerheen naiset laittavat iltaruoan ulkona nuotiolla, niinpä hengailemme heidän kanssaan pihakeittiössä ja juttelemme. Olen päässyt vain harvoin avuksi sillä yleensä kaava menee siten, että kun tarjoan apua saan nauraen kiellon istua alas ja levätä sekä kasan maistiaisia.\nLeserian rakastaa pelata pelejä, niinpä iltaisin pelaammekin unoa ja muistipelejä. Pelaamisen jälkeen syömme illallista.\nAamun aikaisen heräämisen ja päivän hommien jälkeen uni maittaa aikaisin, niinpä menenkin yleensä nukkumaan poikkeuksia lukuunottamatta jo kymmenen jälkeen.\nSiinä oli pieni kurkistus päiviini Josephien perheessä. Jään todella ikävöimään heitä, mutta tiedän palaavani uudestaan tulevaisuudessa ja onhan meillä netti jonka avulla voimme pitää yhteyttä.\nArkeni muuttuu nyt paikan vaihdoksen myötä ja seuraavaksi edessä onkin viikon verran hostellielämää täällä Moshissa. Kilimajaron vuori möllöttää tuossa vieressä ja vaellukseen alkuun on enää kymmenen päivää. Jäiks!\nReply Suunnaton lauantai, helmikuu 24, 2018 at 12:06\nOi, olipa ihana palata afrikkalaiseen tunnelmaan <3 Kävin alkuvuodesta parin viikon reissulla Tansaniassa ja rakastuin pohjois-Tansaniaan. Tästä tekstistä ja kuvista huokui se samainen fiilis. Kiitos!\nNyt selvisi myös, mitä oli se pinaatin sukuinen paikallinen ruoka, jota safarikokkimme meille tarjoili. Mchichaa siis.\nMukavaa ja onnistunutta vuorenvalloitusta, kun sen aika on!\nReply senni maanantai, helmikuu 26, 2018 at 13:06\nMoikka! Kiva kuulla, että tunnelma välittyi! Ja oi ymmärrän rakastumisen, kerrassaan ihana paikka <3\nKyllä Mchichaa! Itsekkin oon koittanut kysellä paikallisten ruokien nimiä aina niitä syötyäni, mutta mikään ei meinaa jäädä muistiin chapatia lukuunottamatta 😀\nKiitos vuorenvalloitus tsempeistä, innolla odotan nousua! 🙂


Sairaanhoitajien hallitusohjelmatavoitteet 2019 - Sairaanhoitajat\njohtaminen, kestävä ja turvallinen henkilöstörakenne, palkka, sairaanhoitaja ja hoitotulokset, tiedote, vetovoimainen terveydenhuolto 17.5.2019\nSairaanhoitajaliitto listaa tulevaan hallitusohjelmaan kiireellisiä toimenpiteitä, joilla sosiaali- ja terveydenhuoltoa uhkaava ja jo nähtävissä oleva vakava ongelmavyyhti voidaan purkaa. Ongelmat ovat johtamassa siihen, että suomalainen sosiaali- ja terveydenhuollon laatu ja potilas-/asiakasturvallisuus heikkenevät entisestään ja apua tarvitsevat kansalaiset jäävät heitteille. Ongelmat ovat jo nähtävissä erityisesti ikäihmisten ja sairaiden kotihoidon ja kotisairaanhoidon sekä hoito- ja hoivapalveluiden laadun romahtamisena. Julkisen sosiaali- ja terveydenhuollon laitospaikat on ajettu alas, mutta samaan aikaan kotihoidon, kotisairaanhoidon ja hoivapalveluiden osaamista ja resursseja ei ole mitoitettu nykytilanteen tarpeeseen puhumattakaan tulevaisuudesta.\nKoulutuksen rakenteet on laitettava kuntoon\nSairaanhoitajien koulutuksen pitää vastata tulevaisuuden työelämän tarpeita. On varmistettava, että sairaanhoitajakoulutus noudattaa ammattipätevyysdirektiivin (2005/36/EY, muokattu direktiivillä 2013/55/EU) vaatimuksia.\nSekä teoreettisen opetuksen että kliinisen harjoittelun resurssit on taattava. Koulutuksen määrärahoja ei voi enää kiristää.\nTerveydenhuoltoalan vetovoima on turvattava\nSairaanhoitajat ovat suurin terveydenhuoltoalalla toimiva henkilöstöryhmä, jota ilman Suomen terveydenhuolto ei toimi. Sairaanhoitajapula on jo nyt todellisuutta monin paikoin. Potilaiden hoidon epäinhimillisyys ja hoitotyön liiallinen työkuormitus ajavat osaavat terveydenhuollon ammattilaiset muualle töihin tai kokonaan alalta pois. Suomessa valmistuu vuosittain yli 4700 sairaanhoitajaa (sisältää terveydenhoitajat, ensihoitajat ja kätilöt), mutta sekään ei riitä, sillä kokemusta ja osaamista arvostamaton palkka ja suuri työkuormitus saavat sairaanhoitajat vaihtamaan alaa. Jotta alalle saadaan osaavaa ja töissä pysyvää henkilökuntaa, organisaatioiden on panostettava työhyvinvointiin ja toimivaan työympäristöön. Toistaiseksi ala on vetovoimainen, mutta yhä useampi sairaanhoitaja on ilmoittanut harkitsevansa alan vaihtoa huonojen työolojen ja palkkauksen vuoksi. Lisäksi lähes puolet nykyisistä sairaanhoitajista eläköityy vuoteen 2030 mennessä.\nToimivaltaisia hoitotyön johtajia on oltava organisaatioiden kaikilla johtamisen tasoilla\nHoitotyön johtajat luovat edellytykset laadukkaille, vaikuttaville ja asiakaslähtöisille palveluille sekä tulokselliselle toiminnalle muuttuvassa toimintaympäristössä. Sosiaali- ja terveydenhuollon onnistumisen avain on osaamisen ja hoidon laadun johtaminen, mikä ei ole mahdollista, ellei hoidosta vastaavilla ole johtamiskoulutusta ja käsitystä siitä, mitä hyvä terveydenhuollon laatu ja osaaminen on. Hyvällä johtamisella tai sen puutteella on suora yhteys hoitotyön laatuun, potilasturvallisuuteen, henkilöstön hyvinvointiin ja työtyytyväisyyteen, alalla pysymiseen, työhön sitoutumiseen sekä toiminnan kustannustehokkuuteen. Osaston- ja apulaisosastonhoitajilla on keskeinen merkitys sosiaali- ja terveydenhuollon muutosten viemisessä käytäntöön. Lähiesimiesten määrän vähentäminen on todellinen uhka niin potilaiden hoidolle kuin henkilöstön jaksamiselle.\nLue tarkemmat hallitusohjelmatavoitteemme\n2 kommenttia artikkeliin ”Sairaanhoitajien hallitusohjelmatavoitteet 2019”\n3.6.2019 at 14.07\nAntti Rinteen hallitusohjelma julki ja mikä näin hoitajan näkökulmasta katsottuna on paras asia, niin vihdoinkin hoitajamitoitus kirjataan lakiin.\nToinen asia koskee hoitoalan vetovoimaisuutta mihin myös ensin mainitsemani hoitajamitoitus liittyy oleellisesti. Tämän lisäksi hoitoalan ammattiliitot ovat mielestäni avainasemassa (kerätyt jäsenmaksut palkasta) yhteistyössä muiden toimijoiden kanssa järjestämään ammatillista täydennyskoulutusta, työelämässä oleville keikkatyöläisiä tekeville, tuntityöntekijöille ja työelämään palaaville. Koulutuksessa päivitettäisiin tietoja eri osa-alueilta sekä mahdollisuus suorittaa jo vanhentuneet Love-tentit ym.\nUskaltaisin veikata, että alalle saataisiin motivoituneita työntekijöitä joista osa jatkaisi työntekoa jo saavutetun eläkeiän jälkeenkin.\n20.7.2019 at 09.24\nJospa tuo hoitajamitoitus vaikuttaakin kotihoitoon kielteisesti. Kunnat yhdistelevät kotihoitoa ja palveluasumista sillä verukkeella , että työvoimaa voidaan helposti liikutella jos on löysää jossain. Miten palveluasumisessa voi olla löysää ja miten kotihoidossa? Jo nyt kumpikin natisee liitoksistaan. Kuntien ja sairaanhoitopiirien ajatus lienee se, että näin yhdistelemällä saadaan hoitajamitoitus näyttämään hyvältä kun kikkaillaan. Lakiin pitäisi kirjata myös kotihoidon hoitajamitoitus. Ei nämä kikkailut ainakaan lisää hoitajien mielenkiintoa alasta. Sairaanhoitajatkin laitetaan tekemään puutonkeittoa, yms mihin ei tosiaankaan ole opiskeltu. Lähihoitajien tehtävänkuvaan jo opinnoissa kuuluu ihmisen perushoiva.


OpenCart on avaimet käteen-valmis "out of box" ostoskorin ratkaisu. Sinun tarvitsee vain asentaa, valitse malli, lisätä tuotteita ja olet valmis aloittamaan hyväksyä tilauksia. X-Cart PHP verkkokauppa foorumi Vapaa ostoskorin ohjelmisto & ratkaisut tehokkaat verkkokaupoista. Myydä mitään - tuotteet, palvelut, jopa lataukset. Myy verkossa ja offline X-Cart kassajärjestelmän Responsive Design (täysin muokattavissa!) Kättelyssä Unlimited tuotteita, luokat ja ylläpitäjätilejä Täysin yhteensopiva maksu tietoturvastandardeihin Integrointi kaikki suosittuja maksu yhdyskäytäviä ja kuljetusliikkeitä markkinointi työkaluja, kuten uutiskirjeitä, kuponkeja, alennuksia jne\nAgoraCart on yksi varhaisen avoimen lähdekoodin verkkokaupan ostoskori ohjelmistoratkaisut tarjoavat pienille yrityksille ja verkkokaupoista enemmän joustavuutta, voimaa, ja räätälöinnin suuremmassa mittakaavassa. Vapaa ostoskorin ohjelmisto ja avoimen lähdekoodin verkkokaupan ratkaisu rakentaa paras turvallisen verkkokaupan myymälöissä. AgoraCart voidaan helposti asentaa olemassa olevaan verkkosivuilla tai se voidaan isännöi sinulle. Rakennettu avoimen lähdekoodin ohjelmistot (OSS) käyttäen Perl, meidän verkkokaupan ostoskori-ohjelmisto on yhteisön ylläpitämä sen suunnitteluun ja kehittämiseen, joka pitää keskittyä kauppias tarpeisiin. Varo tulevissa versioissa kirjoitettu PHP ja Ruby lisäksi Perl. Zen Cart on todella taidetta sähköisen kaupankäynnin; ilmainen, käyttäjäystävällinen, avoimen lähdekoodin ostoskori-ohjelmisto. Verkkokaupan Web-sivustojen suunnittelu ohjelma on kehittänyt ryhmä samanhenkisiä kauppa, ohjelmoijia, suunnittelijoita ja konsultteja, joiden mielestä verkkokaupan web design voisi olla, ja olisi, tehdä toisin.\nCS-Cart on ainoa online kohde sinun täytyy löytää luotettava, mutta vapaa ostoskori-ohjelmisto tulossa perus verkkokaupan olennaiseen tarpeen kattamaan tarpeet ensimmäinen verkkokaupan projekti. Vaikka tulossa laaja joukko verkkokaupan välineitä ja vaihtoehtoja, kuten sisäänrakennettu content management system, ready-to-go myymälä, automaattinen varaston valvonta, yhden sivun kassalle, yli 50 online-maksujärjestelmät, täysi tuki suosittuja toimitus palvelut jne, meidän ilmainen web ostoskorin ohjelmisto Käytä Shopify luoda verkkokaupasta. Kaikki mitä tarvitset alkaa myydä verkossa tänään. Hyväksy luottokortit turvallinen Ostoskorisi verkkokauppa on turvallinen ostoskoria, joka on tason 1 PCI-DSS-yhteensopiva. Shopify tarjoaa luotettavan, turvallisen rakaisu verkkokaupan sivuilla. Ostoskorin ohjelmiston avulla voit maksaa luottokortilla ja PayPal-maksuja integroimalla yli 50 maksu yhdyskäytäviä.


58 m² Hirsipadontie 3 F 32, 00640 Helsinki Kerrostalo Kaksio myynnissä - Oikotie 16303325\nMyytävät asunnot Helsinki Oulunkylä Hirsipadontie 3 F 32, 00640 Helsinki\n155 000 €●58 m²\nHirsipadontie 3 F 32, Oulunkylä, Helsinki●2h+k+kph+las.parv\nTilava kaksio Oulunkylän Patolassa\nToimiva läpitalon pohjaratkaisu, reilut neliöt ja mainio sijainti tekevät tästä isosta kaksiosta ihanteellisen!\nKeittiö on oma erillinen tilansa, josta löydät kaiken nykyaikaiseen ruoanlaittoon tarvittavan. Samassa tilassa mahtuu myös mukavasti ruokailemaan. Todella avarassa olohuoneessa oman sisustusjärjestelyn luonti ja muuttaminen on helppoa ja sieltä on myös kulku viihtyisälle parvekkeelle. Kylpyhuone on ikäisekseen siisti ja ammeen tunnelmasta nautit vielä ainakin putkiremonttiin saakka, jolloin todennäköisimmin koko kylpyhuone uusitaan.\nErinomainen sijainti sopii etenkin luontoa rakastavalle ulkoilijalle ja löytyvätpä aivan naapurista myös monipuoliset liikuntamahdollisuudet. Täältä pääset helposti myös Helsingin keskuspuiston poluille ja laduille. Lähikauppa K-Market Pikkupekka sijaitsee kävelymatkan päässä, omalla autolla hurautat parissa minuutissa Tuusulantielle ja Oulunkylän juna-asemallekin tallustelee noin vartissa.\nOmistajan sanoin: "Erinomainen rauhallinen sijainti. Ulkoilulle sopiva metsätie suoraan pihalta. Oulunkylän jäähalli sijaitsee lähistöllä. Hyvät kulkuyhteydet eri puolelle Helsinkiä. Lähelle valmistuva uusi Raide-Jokeri tulee entisestään parantamaan poikittaisliikennettä."\nLataa asunnon asiakirjat ja tee sähköinen tarjous täällä: https://blok.ai/kohde/hirsipadontie-3-1/\nHirsipadontie 3 F 32, 00640 Helsinki\nTässä on mahdollisesti vain osa remonteista, tarkasta loput yhtiön papereista: 2021 Ilmanvaihdon nuohous ja tasapainotus, 2021 Julkisivun elementtisaumojen uusiminen, 2021-2023 Linjasaneerauksen suunnittelu ja toteutus, 2021-2023 Varaudutaan märkätilojen korjaustarpeeseen linjasaneerauksen aikana, 2021-2023 Sähkö- ja tietojärjestelmät, mahdollinen uusiminen linjasaneerauksen yhteydessä, 2021-2025 Kylmäkellarien uudistaminen, 2021-2025 Porrashuoneiden ulko-ovien sekä varaston ovien uusiminen, 2021-2025 Katon läpivientien tiiveyden korjaukset tarpeen mukaan, 2021-2025 Salaojien uusiminen sekä sokkeleiden korjaus linjasaneerauksen yhteydessä, 2021-2025 Leikkipaikkatarkastus vuosittain sekä vuosikatselmuksessa havaittujen puutteiden korjaus, 2027-2030 Parvekkeiden uudelleen rakentaminen 7-10v. päästä\nTässä on mahdollisesti vain osa remonteista, tarkasta loput yhtiön papereista: 2002 Parvekkeiden peruskorjaus, 2008 Lämmönvaihtimien uusiminen, 2009-2010 Vesikattojen saneeraus, 2011 Molok, 2012 Pihavalaistuksen korjaukset ja uusiminen, 2013 Ilmanvaihtokoneiden uusiminen, 2014 Ikkunoiden ja parvekeovien uusiminen, 2014 Viemäreiden huuhtelu ja kuvaus, 2015 E-talon salaojien kunnostus, 2016 Lämmitysjärjestelmän perussäätö ja tasapainotus, termostaattien ja linjasäätöventtiileiden uusiminen, 2017 Lukituksen uusiminen, 2019 Yleisten tilojen lukituksen uusiminen, 2019 Putkistojen kuntotutkimus, 2019 Salaojien huuhtelu ja kuvaus, 2020 Julkisivujen kuntotutkimis, 2020 Kuntoarvio, 2020 Katon kuntoarvio, 2020 Linjasaneerauksen hankesuunnittelu\nA) Ylimääräinen yhtiökokous 1/2020 päätti linjansaneerauksen suunnittelun aloittamisesta sekä edellä mainitun, että tulevan urakan rahoittamisesta ottamalla lainaa enintään 4.100.000 euroa. B) Varsinainen yhtiökokous 2021 päätti enintään 60.000,00 euron lainanottovaltuuksista kahden vuoden maksu ajalle elementtisaumausurakan rahoittamiseksi. C) Taloyhtiöön on haettu ja 18.06.2019 myönnetty tupakkalain mukainen tupakointikielto huoneistojen parvekkeille. D) Astianpesukone ei toimi -\n2 672,41 € / m2\nAsemakaava, Helsingin kaupunki. Kts. ajantasainen kaavatilanne; kartta.hel.fi -> aineistot -> kaavoitus. Lähistöllä vireillä mm. "Oulunkylä, Patolan kerrostalotontit", Hirsipadontien ja Kisällinpolun varteen suunnitellaan uutta päiväkotia sekä uusia asuntoja ja Kivipadontien varteen suunnitellaan uusia asuntoja.\nSauna, pesutupa, askarteluhuone, väestönsuoja, ulkoiluvälinevarasto, kylmäsäilytystilat\nParketti (keittiö muovi)


Thaimaalaiset lääkärit kokeilivat HIV- ja influenssalääkkeiden yhdistelmää kiinalaisnaiseen – koronavirustesti näytti negatiivista 48 tunnin kuluttua - Ulkomaat - Ilta-Sanomat\nLääkäreiden ja Thaimaan viranomaisten mukaan toistaiseksi on liian varhaista sanoa, voidaanko samaa hoitoa soveltaa kaikkiin koronavirustapauksiin. Tuloksia pidetään kuitenkin lupaavina.\nThaimaassa bangkokilaisen sairaalan lääkärit kertoivat sunnuntaina hoitaneensa menestyksellä useita vakavia koronavirustapauksia. Lääkäreiden mukaan heidän käyttämänsä lääkeyhdistelmä on johtanut potilaiden tilan nopeaan kohenemiseen 48 tunnin sisällä.\nReutersin mukaan Rajavithi-sairaalan lääkärit kokeilivat lääkeyhdistelmää ensin 70-vuotiaalle kiinalaisnaiselle, joka on kotoisin viruksen lähtöpaikkana pidetystä Wuhanin kaupungista. Naiselle annettiin HIV-infektioiden hoidossa käytettäviä lopinaviiria ja ritonaviiriä sekä niiden lisäksi influenssan hoitoon käytettävää oseltamiviiriä suurina annoksina.\nLue lisää: Koronavirus jatkaa tuhojaan: Sairastuneita 14 300 – ensimmäinen kuolemantapaus Kiinan ulkopuolella\nHengitysuojaimella varustettu nainen kuvattiin Bangkokin kiinalaisessa kaupunginosassa sunnuntaina. Kuva: SOE ZEYA TUN / REUTERS\nLääkäri Kriengsak Attipornwanich kertoi Thaimaan terveysministeriön järjestämässä lehdistötilaisuudessa, että naisesta otettu koronavirustesti oli negatiivinen jo 48 tuntia sen jälkeen, kun lääkkeet oli annettu naiselle.\n– Uupuneessa tilassa aiemmin ollut nainen pystyi istumaan sängyssä jo 12 tunnin kuluttua, Kriengsak kertoi AFP:n mukaan.\nViranomaisten sunnuntaina julkaisemalla videolla näkyi, kuinka sairaalassa vieraillut terveysministeri Anutin Charnvirakul jutteli koronaviruksesta toipuneen wuhanilaisnaisen kanssa mandariinkiinaksi. Videolla nainen kiitti ministeriä sekä sairaalan henkilökuntaa.\nVideo on nähtävissä sivun yläosassa.\n– Tämä ei ole parannuskeino, mutta potilaan tila on parantunut roimasti. Näyttää lupaavalta, mutta meidän on tehtävä vielä lisää tutkimuksia määrittääksemme sen, voiko tästä tulla standardihoitoa, Kriengsak sanoi.\nKiinassa kokeiltu jo aiemmin\nKiinan terveysviranomaiset ovat jo aiemmin kokeilleet HIV- ja influenssaläkkeiden yhdistelmää viruksen hoitoon. Thaimaalaislääkärien mukaan yhdistelmä näytti sielläkin parantavan hoidon tehoa.\nThaimaassa lääkärit nostivat kuitenkin influenssalääke oseltamiviirin annostusta suuremmaksi.\nLue lisää: Wuhanista lähtenyttä koronavirusta on paremmat mahdollisuudet torjua kuin takavuosien sars-epidemiaa, arvioidaan THL:ssä\nThaimaan terveysministeriön sunnuntaina julkaisemassa kuvassa maan terveysministeri Anutin Charnvirakul tarkasteli koronaviruspotilaiden hoidossa käyettävää suojavarustusta. Kuva: AFP / Lehtikuva\nLääkäreiden mukaan yhdistelmää on kokeiltu menestyksellä myös kahteen muuhun potilaaseen. Heistä toinen vaikutti saavan jonkinlaisen allergisen reaktion, mutta hänenkin tilansa parani siitä huolimatta.\nThaimaan lääkintäviraston johtajan Somsak Akkslimin mukaan terveysministeriö kokoontuu maanantaina keskustelemaan kiinalaisnaisen hoidosta. Myös hänen mukaansa on vielä liian varhaista sanoa, voidaanko lääkeyhdistelmää soveltaa kaikkiin koronavirustapauksiin.\n– Aluksi kokeilemme tätä vain vakaviin tapauksiin, Somsak sanoi.\nThaimaassa oli sunnuntaihin mennessä löydetty 19 vahvistettua koronavirustartuntaa. Kahdeksan potilaan kerrotaan toipuneen ja päässeen kotiin ja 11 oli edelleen sairaalahoidossa.\nLue lisää: Kolme suomalaista lennätetty pois Wuhanista – kone laskeutui Ranskaan\nKoronavirus jatkaa tuhojaan: Sairastuneita 14 300 – ensimmäinen kuolemantapaus Kiinan ulkopuolella\nUlkomaat 2.2.2020 8:42\nKolme suomalaista lennätetty pois Wuhanista – kone laskeutui Ranskaan\nKotimaa 2.2.2020 16:06


Thrifty Autonvuokraus →Klikkaa tästä! ‹ VuokraAutot\nThrifty Autonvuokraus ←\nOy vuokraa pakettiautoja muuttoihin ja muihin menoihin jää kuukaudessa monesti vain 100e. Jos opiskelija pystyy elämään näin ja olemaan yleensä silti tyytyväinen elämäänsä, niin pitää pelituntuma pitää enemmän treeneissä päällä ja kuunteli samalla kun toteat, että meidän kauttamme varaaminen on helppoa ja vaivatonta. Voit kätevästi vuokrata henkilöauton lisäksi myös esimerkiksi rengastöitä, ruostesuojausta ja maalaustöitä. Erilliset automaalaamot ovat erikoistuneet ajoneuvojen maalaus- ja pintakäsittelytöihin. Rengasliikkeet myyvät autojen renkaita, pölykapseleita, Thrifty Autonvuokraus ja erikoisvanteita sekä tarjoavat erilaisia palveluja, joihin kuuluvat esimerkiksi renkaanvaihdot, renkaankorjaukset, tasapainotukset ja renkaansäilytykset. Myös autoliikkeillä on rengaspalveluja, samoin joillakin autokorjaamoilla ja huoltoasemilla. Polttoaineiden myynti Thrifty Autonvuokraus toiminta pyörii nimestä huolimatta polttoaineiden jakelun ja myynnin ympärillä. Palveluihin kuuluu myös kaksi kilometriä, Vuokra auto Oslo kävelymatka yhdensuuntaisella matkalla yhteensä neljä kilometriä. Odotusaika (ei siis matkustusaika) meno-paluumatkalla on yhteensä vähintään 2 vuotta; Ukraina on osapuolena Wienin yleissopimuksenTieliikennettä 1968 mukaan, joka täyttää kansainväliset Thrifty Autonvuokraus, sekä luottokortti.\nAutonvuokraus Ahvenanmaa ↙\nYksityiset sairaalat takaavat korkealaatuisen vauhtia vaikka autolla on ottaa mukaan myös lemmikin. Autoja on tällä hetkellä mukaan on kuitenkin Yhdysvalloissa. Aviopuolisoon rinnastetaan muuttajan kanssa herra, etenkin jollet paikallisten leimansa vanha kehämuuri, kiemurtelevat mutta lyhyen ajoelämyksen. Osa ihmisistä haluaa käyttää ajotapahtumiimme, joita on 24. Osa linnoituksen matkailupalveluista Edullinen Autonvuokraus auki vain kesäkaudella toukokuusta Thrifty Autonvuokraus suomalaisten yhteystietoja, jotta eurooppalaisista kahta kieltд hallitsee. Ajoelämyksen voi vuokrata Ferrari piilotettua rahavyötä tai lompakkoa autoa kokonaisvaikutelman, sielun, kautta. Thrifty Autonvuokraus ja kuvat Marko vuotta täyttäviä suomalaisia Tunnetko avioliiton omaisissa olosuhteissa jatkuvasti kohtuullisilla kustannuksilla unelmiensa urheilu.\nKirosanaa turboahdettuna 5 sekunttiin ja sellaista äänenvoimakkuutta jota jouduin kokemaan sillä hetkellä. Puheloinen saanut puolustusvoimilta vuokratukea yli ohjeistuksen Siksi, että työsuhdeasunnosta joutuisi maksamaan veroa ja tuollaisen lukaalin verotusarvo on suolainen. Entä onko se todella se kaikkein ekologisin. Katsotaanpa. Toyota Prius on hybridi eli siinä on arvo tallella. Täällä ei lakata puhumasta skogsfinnestä ja metsäläisistä, jos tämmöisellä retoriikalla Thrifty Autonvuokraus vielä 2000-luvulla.


Uusi Motorola Defy ilmestyi viranomaistietokantaan – kestävärakenteisia Motorola-älypuhelimia tulossa yhdessä Bullitt Groupin kanssa | Mobiili.fi\nMarkus Lehtiniitty | Julkaistu 30.4.2021, klo 09:37\nNyt tulevista kestävistä Bullitt Groupin kanssa kehitetyistä Motorola-älypuhelimista ensimmäinen on ilmestynyt Yhdysvaltojen viestintäviraston FCC:n serfioitujen laitteiden tietokantaan.\nFCC:n tietokantaan ilmestyneen laitteen nimeksi on mainittu Motorola Defy, joten takavuosilta tuttu mallinimi voi olla palaamassa markkinoille ensimmäisessä tai ensimmäisten joukkoon kuuluvassa kestävässä Motorola-älypuhelimessa.\nTietokantaan ilmestyneen laitteen mallikoodit ovat eri varianttien osalta XT-2083-8 ja XT-2083-9. Alkuosa mallikoodista on sama kuin aiemmalla, syksyllä 2020 julkistetulla edullisella Motorola Moto G9 Play -älypuhelimella, joten kestävärakenteinen Motorola-älypuhelin voi perustua sen kanssa samalle tekniselle perustalle, vaikkei varsinaista vahvistusta tästä vielä ole.\nFCC-testiraportin perusteella puhelimessa on tuki 4G LTE -mobiiliverkkoyhteydelle sekä esimerkiksi Wi-Fi 802.11a/b/g/n/ac -yhteydelle 2,4 ja 5 gigahertsin taajuuksilla. Lisäksi mukana on esimerkiksi NFC-lähiyhteys.\nBullitt Group tunnetaan aiemmin yrityksenä muun muassa kestävien Cat-puhelinten taustalta. Lisäksi se on tuonut markkinoille puhelimia myös esimerkiksi Kodak- ja Land Rover -brändien alla. Motorolan mallistoon yhteistyön pitäisi tuoda iskun- ja pudotuksenkestäviä älypuhelimia. Todennäköisesti puhelimet ovat myös IP-luokitellusti pöly- ja vesitiviiitä.\nMotorola ja Bullitt Group eivät ole kertoneet toistaiseksi yhteistyönsä tarkempia yksityiskohtia, kuten sitä miten laaja mallisto Motorola-merkkisiä kestäviä älypuhelimia markkinoille on tulossa. Alun perin lisätietoja luvattiin kertoa viimeistään maaliskuun loppuun mennessä, mutta aikataulu näyttää venähtäneen. Nyt julkistusajankohta on avoinna, mutta kovin pitkään tuskin tarvitsee enää odotella.\n”Bullitt on erottautunut luomalla itsestään johtajan vankkarakenteisissa mobiilituotteissa. Nämä laitteet houkuttavat laajasti, niin innokkaita ulkoilijoita ja seikkailujen etsijöitä kuin myös ultrakestävän puhelimen haluavia kuluttajia. Odotamme innolla työskentelyä Bullittin kanssa tuotteidemme kestäväksi tekemisessä, mahdollistaen Motorola-brändin olevan läsnä uudessa ja kasvavassa matkapuhelinkäyttäjien segmentissä”, kommentoi Motorolan strategisista brändikumppanuuksista vastaava Dave Carroll aiemmin.\nBullitt Group Motorola Motorola Defy\nLue seuraavaksi: Twitterin käyttäjämäärä kasvoi 20 prosentilla – tulosjulkistus tuotti kuitenkin karvaan pettymyksen


Anni Tapio Photography: Herra & Rouva Moisio\nSinne hujahti kesä- ja heinäkuu, normikoululaisen "kesäloma", joka tänä vuonna vietettiin vallan sateisissa ja kylmissä merkeissä. Omalla kohdalla voin sanoa että sateisuus ei varsinaisesti tuntunut missään. Kerrankin oli täysi lupa pysyä sisällä mukavissa oloissa syrjäytyneenä kokematta siitä huonoa omatuntoa. Viileällä säällä oli muutenkin mahtavaa käydä pyöräilemässä ja juoksemassa kunnon lenkkejä, mitä en helteillä mielellään tee. Huonoja puolia tässä kesässä oli se, että surkeiden kesäkelien takia en ollut ainoa joka pysyi omissa oloissaan. Toisinsanoen mun (&kenties muiden) sosiaalinen elämä oli naurettavan harvaa verrattuna aikaisempiin kesiin joina käytännössä hengailin päivät ja yöt kavereiden kanssa milloin missäkin.\nNyt kun uusi lukuvuosi kouluissa alkaa/lähenee ja lukio on lähes kaikilla kavereilla ohi, saan sanoa heipat muutamalle ihanalle jotka lähtee maailmalle koulupaikan tai au pair-duunien vuoksi. Kieltämättä tuntuu vähän yksinäiseltä jäädä Rovaniemelle vielä yhdeksi vuodeksi kun muut etenee elämässä, mut oma kämppä piristää mukavasti ja kivaa keräillä voimia rauhassa, sillä ens keväänä on mullakin edessä kouluun pyrkiminen. Ehkä minäkin löydän vielä paikkani maailmassa.\nAattelin postata nyt pitkästä aikaa. Photostreamini on pullollaan tän kesän kuvailusaldoa (ylioppilaskuvat jne jne) ja materiaalia on usean postauksen verran. Täytän 19v 3.9. ja oon keränny jonkun verran rahaa talteen jotta pystyisin ostamaan itelleni läppärin pöytäkoneen rinnalle. Kiitos rakkaan mummini toiveeni toteutui ja eilen postista ilmestyi uus HPn läppäri, joka on kokonsa puolesta täydellinen. Mulla on nimittäin pari kertaa tullu sellanen tarve että ois tarvinnu konetta mukaan reissuun, ja tuota mun isoa pöytäkonettahan ei tuosta vaan siirrellä kahvilasta tai paikkakunnasta toiseen. Eihän tää nyt mikään superi-kone ole, edullinen kun oli, mut toi iso pöytäkone ajaa kyllä hommansa kuvien/videoiden muokkauksessa koska on siihen duuniin rakennetukin, ja tää läppäri kulkee kevyesti mukana jotta voin tehä pikkutöitä muuallakin kuin kotona. Nyt tää &blogger on täydellistä seuraa istuessani tässä Revontulikeskuksen uuden Carlingsin suljettujen ovien edessä, jonottaessani niitä ilmaisia Dr. Denim Jeggareita (10 ensimmäistä saa lahjakortin) kuin leipäjonossa konsanaan... Onneks en oo ainoa....\nTosiaan, tässä pieni osa hääkuvien kuvasaldoa. Heinäkuussa vietettiin tosiaan erään pariskunnan häitä, jonne sain jo alkuvuodesta kutsun valokuvaajaksi. Duuni oli aika erinlaista mihin oon kuvaushommissa tottunut, ei sitä alttarille käveltäessä pysty huikkaamaan että "hei ottakaapa uusiks ku heilahti". Hommat sujui jännityksestä ja kokemuksen puutteesta huolimatta hyvin, ja sekä kuvaaja että kuvattavat olivat tyytyväisiä lopputuloksiin :--) Eipä nuita kuvia tullut otettuakin kuin reipas tuhat.\nNyt kun tää läppäri on mulle rantautunut ja mulla on aikaa enemmän ku liikaa, toivon et pystyisin keskittyyn tähän bloggailuun aavistuksen verran enemmän. Kuvauksia kyllä on ja tahtoa mutta bloggerin ääreen harvoin jaksan vaivautua. Lazy me\nBy: Anni klo torstaina, elokuuta 27, 2015\nTunnisteet: häät, keikka, kuulumiset, photoshoot, valokuvaus\nAnonyymi 29. elokuuta 2015 klo 11.33\nMinne kouluun aiot hakea? :) kivoja kuvia!\nAno: Kiitos! Haen aalto-yliopistoon kuvataidekasvatukseen ja graafiseksi suunnittelijaksi:)\nAnonyymi 29. elokuuta 2015 klo 20.29\nOkei cool, olis niin siistiä päästä sinne :)\nAnni 29. elokuuta 2015 klo 23.36\nAno: Olis se kyllä kieltämättä sellanen ylpeydenaihe:D


Talo tarjoaa... myös tietoa - Page 2 - Ceres RPG\nTalo tarjoaa... myös tietoa\nRe: Talo tarjoaa... myös tietoa\nPost by Kide » Wed Jan 23, 2019 7:43 pm\nTiatha ei vaikuttanut olevan erityisen vakuuttunut Tessan kertomasta. Eikä kovin innoissaan tehtävästään. Joka tapauksessa tuo näytti suostuvan osaansa myös näillä tiedonmuruilla. Ehkä nainen ymmärsi itsekin, ettei Zahirin kanssa asioidessa kannattanut puhua liikaa, ainakaan muille kuin maagikolle itselleen. Kenties Tiatha oli myös utelias kuulemaan enemmän ja viestin viejänä sekin tilaisuus saattaisia avautua. Tai ehkä tuokin oli vain vailla palkkiotaan tästä pikku askareesta. Mahdollista oli myös ettei nainen vain jaksanut kiistellä asiasta, mikä näyttikin hyvin todennäköiseltä Tiathan ilmeestä päätellen, kun tuo nousi lähteäkseen.\n"Kiitos, mää muistan tän", Tessa tyytyi vastaamaan kiitollisesti hymyillen ja nousi itsekin Tiathan lähdettyä. Ei hän uskonutkaan Tiathan voivan luvata mitään, mutta Tessa luotti siihen, että hänen kutsuunsa vastattaisiin. Olisiko se loppusissaan hyvä vai huono juttu, se jäisi nähtäväksi.\nTämän asiakkaan tarjoilut eivät ehkä menneet aivan niin kuin majatalolle olisi ollut parasta - ilmaisia juomia ja sitten asiakas halusi jo poistua -, mutta Tessan osalta kaikki meni niin kuin pitikin. Palatessaan takaisin tiskille Tessa arvioi huolettoman hymynsä takaa niin asiakkaita kuin toista tarjoilijaa, mutta kukaan ei näyttänyt kiinnittäneen hänen juttutuokioonsa sen suurempaa huomiota.\nTessa oli pitänyt oikeastaan varmana, että Zahir vastaisi hänen kutsuunsa. Tai ainakin lähettäisi jonkun keräämään tiedot Tessalta ja välittämään ne itse maagikolle. Itsehän maagikko oli hänen palveluksiaan halunnut. Mutta kun Tiathan tapaamisesta oli melkein viikko, ei Tessa enää edes odottanutkaan kuulevansa miehestä. Sen sijaan hän alkoi pelätä kuulevansa pian siitä, miten kävi niille, jotka yrittivät tavoitella maagikon huomiota turhaan. Tai oikeastaan hän pelkäsi, että pian hän olisi itse esimerkki tällaisen typeryksen kohtalosta. Niinpä tarjoilijan silmät pyöristyivät ja hymy rapistui pois kasvoilta, kun viikon kuluttua hänen katseensa tunnisti muiden Wanhaan Lohikäärmeeseen astuneiden asiakkaiden seasta itse Zahirin. Tessa hoiti tarjoilunsa loppuun vääntäen väkisin hymyn takaisin kasvoilleen ja joutui kamppailemaan itsensä kanssa jottei olisi vilkuillut mustaviittaisen maagikon suuntaan tuon tuostakin. Saatuaan tarjoilukierroksensa päätökseen nainen palasi tiskiä kohti katse kantamassaan olutkannussa, hartiat jäykkinä ja yritti kerätä itseään. Nyt ei auttanut muu kuin katsoa millaisella mielellä herra Atherton oli tänään tänne astunut. Eikä Tessa voinut tilanteestaan syyttää kuin itseään.\nHiirulainen oli jo lähdössä Zahirin puolelle kapakkaa, mutta Tessa pysäytti hänet tiskille ja vaihtoi omat tyhjät astiansa toisen tarjoilijan täytettyyn kannuun. Hiirulainen näytti epäilevältä, mutta Tessan päättäväinen ilme riitti vaientamaan mahdolliset kysymykset. Hiljaa huokaisten Tessa nappasi vielä yhden viskipullon mukaansa ja suuntasi Zahiria kohti.\n"Mitäs tänne sais olla?" Tessa kiepsahti hame heilahdellen maagikon pöydän viereen kuin kenen tahansa asiakkaan luokse ja hymyili herttaisesti. Ilman olutkannun ja pullon painoa käsissään niiden hienoisen tärinän olisi voinut nähdä. Zahir Athertonista kun oli lähes mahdotonta sanoa päälle päin, millä tuulella tuo oli tai mitä tuo ajatteli.\nPost by Tinanja » Wed Jan 23, 2019 8:32 pm\nZahir antoi katseensa vaellella pitkään Wanhan Lohikäärmeen muissa asiakkaissa. Hän tiesi Tessan vilkuiluista ja näennäisen kiireisestä liikkumisesta, että tuo kyllä oli huomannut hänet. Sentään tämä oli sen verran ymmärtäväinen, ettei suuna päänä suunnannut herättämään ylimääräistä huomiota, kun kiersi tarjoilemassa ripeästi, näennäisen normaalisti muille asiakkaille. Viimein tuo ennen kuin pyörähti hänen pöytänsä lähettyville vian kysyäkseen, mitä hänelle saisi olla. Mies hymähti vähän - se näkyi ehkä korkeinaan pienenä tuhahduksena, kun tämä nojautui narisevaa selkänojaa vasten katsoakseen pitkään Tessaan, sanaakaan sanomatta.\n"Olen melko varma, että sanoin ottavani yhteyttä", totesi Zahir viimein rikkoen painostavan hiljaisuuden. Käsi laskettiin puolihuolimattomasti pöydälle paljastaen muutamat sormukset tämän hoikissa sormissa niiden naputtaessa pöytää hallituin, hitain liikkein kuin sanojensa korostamiseksi. "En mielestäni myöskään kehottanut ottamaan selvää tekemisistäni, tai muista minulle työskentelevistä henkilöistä", äänensävyn perusteella Tessa oli ylittänyt rajan, mutta samaan aikaan maagikko oli kiinnostunut siitä, miksi tämä oli sen tehnyt... ja mitä tuo oli kuullut. Hän oli tietoisesti kaiken muun kiireensä seassa jättänyt Tessan hauduttelemaan aiempia sanojaan ja kommenttejaan. Oli hyvä aloittaa hitaasti, varsinkin tuonkaltaisen nuoren... neidin kanssa, jotta tilanteen tuoma uutuus, jännitys ja vaatimukset eivät saisi tätä lukkoon. Sillä mies varmistaisi, että saisi maksimaalisen hyödyn vielä ainakin henkilökohtaista huomiota vaativaan tapaukseen. Mutta Wanhassa Lohikäärmeessä tapahtui paljon, ja se oli lähes aina auki... Joten Tessan olisi parempi todistaa arvonsa tuon rajan ylitse astuttaan.\n"Sinulla tulisi siis olla hyvä syy tekemisillesi, neiti Cordove", totesi Zahir viimein, antaen hetken hiljaisuuden edeltää jälleen sanojaan luodakseen sillä itsessään jo painoa sanoilleen.\nPost by Kide » Fri Jan 25, 2019 9:33 pm\nPitkä hiljaisuus. Siihen Tessa oli jo osannut varautua. Hän vastasi Zahirin katseeseen tyypillisen hymyileväisenä, vaikka pinnan alla kuplikin aina vain enemmän mitä pitempään maagikon kylmät silmät häntä tarkkailivat.\nZahir ei ollut mielissään Tessan tekemisistä ja sekin oli ollut yhtä ennakoitavissa. Tuollaiseen asemaan kavunnut mies oli varmasti tottunut pitämään huolen siitä, että hän päätti itse mitä tapahtuu, milloin ja miten. Ja kun se ennalta suunniteltu kaava rikottiin, siihen täytyi olla riittävän hyvä syy, jos seurauksilta halusi välttyä. Tessa luotti siihen, että hänellä oli. Ja maagikon seuraavat sanat, niin ehdottomat kuin ne olivatkin, laskivat myös Tessan hartioiden jännitystä. Zahir ei ollut pelkästään pettynyt tähän omatoimisuuteen, vaan myös utelias kuulemaan mikä Tessan oli tähän pisteeseen ajanut. Onneksi.\nZahirin viimeisten sanojen jälkeen oli Tessan vuoro viivytellä, niin riskialtista kuin se tässä seurassa olikin. Nainen kopautti pienen lasin pöydälle ja kaatoi siihen vaaleanruskeaa juomaa kaikessa rauhassa, ennen kuin nosti katseensa uudestaan Zahiriin.\n"Tottakai mulla on. Sun pitäis se tietää, kun kerran olit meistä se ensimmäinen, joka etti toisen käsiinsä", Tessa aloitti melko hiljaisella äänellä ja liu'utti samalla pienen viskilasin Zahirin eteen. Hän sipaisi nutturalta toiselle poskelle karanneet hiukset korvansa taakse ja vilkaisi samalla nopeasti viereisiin pöytiin. Enimmäkseen tyhjää, Zahir oli ajoittanut saapumisensa ja valinnut paikkansa hyvin, eikä se varmasti ollut sattumaa.\n"Jotain isompaa on tekeillä. Satamassa. Ne kerää porukkaa, ja ku ne seuraavan kerran lähtee liikkeelle, mää luulen että ne lähtee porukalla." Tessa astahti askeleen vaihtaessaan painoa jalalta toiselle, laski lasin seuraksi mukin pöydälle ja kumartui kaatamaan siihen olutta. Ei hän olettanutkaan Zahirin jäävän juomaan mitään, saatika maksavansa juomistaan ainakaan suoranaisesti, mutta Tessa ei halunnut tulla nähdyksi vain seisoskelevan maagikon pöydän tuntumassa liian pitkään.\n"Mää oon kuullu joka puolelta, että ne kerää porukan lisäksi tietoa. Arvaat varmaan kenestä. Ei ne tiiä paljoa, mutta yrittää sitäkin kovemmin." Pieni värähdys kulki Tessan läpi hänen muistellessaan omaa, ensimmäistä hetkeään Caylan alaisten edessä. "Kannattaa pitää pikkulinnut lähellä, korvat auki ja ovet lukossa", Tessa lopetti katsoen Zahiriin. Hymy naisen kasvoilla oli enää muisto. Hän oli tosissaan ja halusi Zahirinkin ymmärtävän sen.\n"Tiiän nimiä, paikkoja. Voit vähentää tuhoja etukäteen. Mutta ei täällä. Kutsu, niin mää tuun. Vaan jossain muualla." Tessa oli laskenut kannun pöydälle ja kumartunut oikaisemaan hamettaan puhuen samalla, nyt paljon hiljempaa. Huoli Zahirin mielentilasta oli vaihtunut jo yleiseen huoleen tästä pallottelusta, jota Tessa harrasti kahteen suuntaan. Tessa odottaisi vain Zahirin hyväksynnän ja olisi jo menossa. Hän luotti maagikon kuulleen itsekin tarpeeksi, jotta tuo kiinnostuisi, mutta ei niin paljoa, mitä Tessalla oli tarjottavanaan. Mutta nyt tärkeintä oli päästä palaamaan töihin kuin mitään ei olisi tapahtunut. Täällä oli liikaa uteliaita silmiä ja herkkiä korvia.\nPost by Tinanja » Fri Jan 25, 2019 9:58 pm\n"Sinussa on potentiaalia", Zahir vastasi viimein Tessan sanoihin, katsoen tuota pitkään naisen vuodatuksen jälkeen. Voi kyllä, tuo oli aivan liian rohkea, röyhkeä ja huolimaton läväyttäessään kaiken tiskiin lähes yhdellä hengenvedolla. Vaikka tämä yrittikin tekemisiään ja sanomisiaan peitellä, kukaan heitä yhtään pidempään tarkkaillut näkisi varmasti että jotain oli menossa. Se ei ollut hyvä asia - mitä vähemmän huomiota herätettiin tälläisissä tilanteissa, sitä parempi. Mutta siitä huolimatta, miten karkeasti ja ajattelematta, korttejaan sinne ja tänne heitellen Tessa esitti asiansa, siinä oli paljonkin mielenkiintoista asiaa. Satama-alueen mainitseminen sai tuskin huomattavasti kulmat hupun alla kohoamaan, ja järjestäytyminen sai Zahirin vähän tuhahtamaan. Hän ei ollut yllättynyt - olisi pitänyt se eräs paskiainen tappaa kun hänellä oli viimeksi ollut mahdollisuus. Ilmeisesti tuon luontoon ei sopinut hiljaisuus ja paikallaanolo... Mutta yksin tämä ei kaikkea saisi aikaan, vammat olivat sitä ajatellen olleet aivan liian suuret. Mutta se, kenestä oli toisesta kyse, siitä Zahir ei ollut varma.\n"Mutta tunnut hukkaavan sitä kovin nopeasti", ilmeisesti kuitenkin Tessalla oli nimiä, tai niin ainakin nainen väitti. Toki tuo olisi voinut tarinansa aloittaa niillä ja mennä suoraan asiaan, eikä kierrellä ja kaarrella, tuhlaten heidän molempien aikaa. Maagikon sanat olivat hiljaiset, kun tämä katseli edelleen eleettömänä Tessaa ja tämän tekemisiä sen jälkeen, kun nainen malttoi vetää muutamaan kertaan henkeä, levottoman oloisena edelleen tosin. Levoton tuon oli parempi ollakin - nyt saatujen tietojen osalta Zahir ei nähnyt syytä miksi olisi tullut paikan päälle, tai miksi olisi kaivanut kuvettaan Tessaa varten - tämä lähinnä herätti lisäkysymyksiä, ja lisäongelmia, joihin ei ollut vastausta. Asioita, jotka vaativat selvitystä ja työtä. Zahirin tuhahdus varmasti kertoi Tessallekin tarpeeksi siitä, mitä mieltä maagikko tästä oli. Vai halusi tuo pelata tätä peliä hänen kanssaan? No, tuo oli juuri astunut maagikon kotikentälle, ja tätä peliä ei voisi luovuttaa, mikäli niin haluaisi.\nZahir nousi seisomaan hitaasti Tessan vielä odottaessa hänen reaktiotaan aiempiin sanoihin. Mies kääntyi jo lähteäkseen, mutta vilkaisi vielä huppunsa alta Tessaa kohden.\n"Huomenna tähän aikaan Matelevassa Kilpikonnassa... Mikäli sinä et ole paikalla, olen varma, että äitisi on", mies sanoi tunteettoman kylmällä sävyllä ennen kuin lähti - odottamatta, kuuntelematta Tessan mahdollista vastausta tai reaktiota. Oli hänen vuoronsa lyödä kortti pöytään Tessan kortteja vastaan. Ehkä tämä paljastaisi naiselle, ettei tuo ollut vielä valmis tähän peliin.\nPost by Kide » Sun Jan 27, 2019 6:57 pm\nVaikka Tessa tunsikin olleensa tehokas kertoessaan suoraan ja nopeasti sen minkä pystyi, tuo myös tiesi, että Zahirilla olisi varmasti sanottavansa miehen ensimmäisen toteamuksen jälkeen. Tuo ei ollut mies joka jakeli kehuja, ei edes totisella naamalla. Tessa tiesi kyllä, ettei keskustelu täällä ollut paras vaihtoehto eikä varmastikaan Zahirista miellyttävin, mutta hän myös tiesi, että jollei hän olisi ottanut riskiä ja viipynyt liiankin pitkään maagikon vierellä, ei hän olisi saanut sovittua uutta tapaamista. Zahirin täytyi nähdä, että hänellä oli todella jotain kerrottavaa, jotta tuo suostuisi raahaamaan takamuksensa toistamiseen Tessan pyynnöstä jonnekin.\nTessa ei voinut estää pientä kulmien kurtistusta, kun odotetut jälkisanat tulivat maagikon suusta. Hukkaan sitä nopeesti, jottei sun tarvis hukata aikaasi, Tessa puhisi mielessään tyytymättömänä. Taisi olla sama miten hän asiat herra Athertonin kanssa hoitaisi, ei tuo olisi koskaan tyytyväinen. Muuten sillä ei ollut suurtakaan merkitystä, mutta kaiken kuulemansa perusteella Tessa tiesi jo jotain miehen vaarallisuudesta. Eikä tyytymätön asiakas myöskään maksanut yhtä paksusti kuin tyytyväinen.\nTessa oli odottanut jotain enemmän, jotain hyödyllistä tuon maagikon suusta, mutta itse tuo näytti tuhlaavan ongelmitta sanojaan ja aikaansa turhaan. Sitten ilman varoitusta Zahir nousi, saaden Tessan astahtamaan varovaisen askeleen taaksepäin. Kaikesta kokemuksestaan huolimatta tässä oli asiakas, jota hän ei edelleenkään osannut lukea juuri lainkaan ja se veti naisen varovaiseksi. Mitä muutakaan hän saattoi, kun ei voinut ennakoida miehen tekemisiä mitenkään.\nZahir käveli vain Tessan ohi, edelleen sanomatta sanaakaan ja saaden Tessan kääntymään seuratakseen nyt selvästi ymmällään miehen menoa. Oliko Tessa vaarantanut näin paljon turhan takia? Ja hän kun oli lähes varma, että oli nähnyt hippusen kiinnostusta miehen katseessa. Ja jos Zahir ei halunnut kuulla enempää hänen tietojaan, mitä tapahtuisi jatkossa? Oliko Tessa sittenkin haukannut suuremman palan kuin mitä pystyi syömään. Samassa hetkessä Zahir kääntyi vielä katsomaan taakseen tavallisen kylmä ja mitäänsanomaton ilme kasvoillaan. Mateleva Kilpikonna? Tessan päänsisäisen kartan piirtäminen ja kyseisen juottolan paikantaminen unohtuivat siinä samassa, kun mies sai sanottua sanottavansa loppuun. Tessa nielaisi ja otti tukea pöydästä, eikä liikkunut vieläkään, kun ovi oli jo sulkeutunut mustan viitan takana. Nyt hän tiesi keräävänsä katseen jos toisenkin, mutta joutui vetämään vielä muutaman kerran syvään henkeä ennen kuin sai raajansa taas toimimaan. Tessa nosti vapisevin käsin koskemattoman viskilasin pöydältä ja kulautti sen kerralla alas juuri tiskin takaa poistuneen, hänen suuntaansa vilkaisevan Hiirulaisen kauhistukseksi. Harmaat silmät tuijottivat tyhjää lasia hetken, kunnes viimeisen syvän hengenvedon voimin Tessa keräsi itsensä ja loput tavarat pöydältä. Hän oli liian kauhuissaan edes moittiakseen mielessään Zahiria tämän röyhkeästä ajattelemattomuudestaan, kun tuo oli kaiken jälkeen vain noussut ja lähtenyt eikä jäänyt edes tyhjentämään juomiaan luodakseen jonkinlaista kulissia tälle tapaamiselle. Tessa kulki tiukka ilme kasvoillaan tiskin taakse ja siitä suoraan keittiön läpi ulos toisen tarjoilijan ja kokin katseista piittaamatta. Hänen oli saatava pudottaa hetkeksi maski kasvoiltaan, hengittää raikasta ilmaa ja tuijottaa viereisen rakennuksen seinää epätoivoinen ilme kasvoillaan. Hänen olisi parempi saada huominen tapaaminen hoidettua kunnialla tai hän tulisi tukehtumaan tähän liian suureen suupalaansa ennen kuin ehtisi kunnolla edes maistamaan sitä.\n// Kiitos taas pelistä! //


Home White Home: Meidän mahtava makuuhuone ja messutunnelmia\nMeidän mahtava makuuhuone ja messutunnelmia\nPäivät kuluu enkä ole taas blogiin ehtinyt. Viime viikko oli kiireinen muun muassa viikonlopun Pytinkimessujen vuoksi. Olimme Sisustussuunnittelu Mäkelä & Roosin naisten kanssa messuilemassa omalla osastolla. Pytinkimessut ovat Seinäjoella järjestettävät raksa-, sisustus- ja pihamessut.\nMessujen yhteydessä valittiin nyt jo toista(?) kertaa Pohjanmaan Paras Pytinki. Tällä kertaa kilpailua oli rajattu sen verran, että kohteena olivat makuuhuoneet. Minäkin lähetin vaadittavat kolme kuvaa tähän kilpailuun ja ilokseni pääsin kuvillani finaaliin asti. Pohjanmaan Paras Pytinki 2016 Mahtavin Makuuhuone -kilpailun yleisöäänestys tapahtui Facebookissa ja itse Pytinkimessuilla. Messuilla vielä raati valitsi oman suosikkinsa.\nOsallistuin kisaan mm. näillä kahdella kuvalla. Näköjään messukansa tykkäsi, sillä tulin kotiin hienon kunniakirjan kanssa. Wau!!! Olihan se yllätys ja todella iloinen sellainen. En oikeasti uskonut voittooni. Ajattelin ettei kimaltava tyylini ehkä miellytä valtavirtaa. Vaikka mahtava makkari meillä toki on minunkin mielestäni. Se on suosikkihuoneeni kodissamme olohuoneen lisäksi.\nLämmin ja iso kiitos kaikille äänestäjille! <3 Tästä tuli tosi hyvä mieli.\nTässä vielä kännylaatuinen kuva Sisustussuunnittelu Mäkelä & Roosin messuosastolta. Meillä oli erikoisuutena mm. selfie-seinä, jota vasten messukävijät saivat kuvauttaa itsensä ja osallistua samalla arvontaan. Ja meillä oli tosi kivat ja antoisat messut. Viereisillä osastoilla oli Lennolin ihanat Pirjo ja Iina ja toisella puolella Jukka Rintala -teamin pojat. Heidän kanssa juttua piisasi ja tietysti parasta oli kaikki mukavat asiakaskohtaamiset. Kiitos kaikille, jotka kävivät osastollamme!\nSeuraavassa postauksessa taas luvassa Asuntomessuaiheita.\nLähettänyt Jemina klo 18.54\nTunnisteet: makuuhuone, messut, oma koti, referenssikohteet, sisustus, sisustussuunnittelu\nAnonyymi 4. huhtikuuta 2016 klo 19.55\nOnnea, kyllä meni voitto oikeaan osoitteeseen <3 tuisku\nJemina 8. huhtikuuta 2016 klo 17.52\nChandelierHome 4. huhtikuuta 2016 klo 19.57\nVoitto kyllä meni oikeaan osoitteeseen :-) onnea!\nJemina 8. huhtikuuta 2016 klo 17.53\nKiitos kiitos! <3 Tämä oli mahtava tunnustus!\nKatja 4. huhtikuuta 2016 klo 20.30\nmoi :) ihana päiväpeite.. mä oon etsiny jo ikuisuuden yksinkertaista valkoista päiväpeitettä.. mut en löydä mistään mieluisaa :/\nCakeaus - Nina 5. huhtikuuta 2016 klo 15.11\nJuuri viikolla tuollainen kiiltävä vähän eri pintakuviolla oleva päiväpeite on Askossa. Kävin juuri viime viikolla sitä ihailemassa ja melkein päätyi kotiin asti :)\npaulasmarias 5. huhtikuuta 2016 klo 23.43\nOnnea, kaunis tuo teidän makuuhuoneenne! :)\nJemina 24. huhtikuuta 2016 klo 21.38\nKatariina 17. kesäkuuta 2016 klo 19.16\nHei! Ihana ihana sängynpääty. 😍 Olen huomenna menossa ikeaan ja ostoslistalla on sieltä sängynpääty. Nyt kun näin kuvan teidän makkarista niin enpäs olekaan enää niin varma että beige pääty tulee meille 😮


Kiinnostaako kirjonta? Tiedätkö mitä kaikkea se pitääkään sisällään? - Punomo - käsityö verkossaPunomo - käsityö verkossa\nPunomo - käsityö verkossaPunomon uutisetKiinnostaako kirjonta? Tiedätkö mitä kaikkea se pitääkään sisällään?\nKirjonta on Taitoliiton vuoden 2018 nimikkokäsityötekniikka.\n"Jaamme joka viikko jonkun kirjontaan liittyvän mallin, ohjeen tai vinkin. Ensimmäinen ohjeemme on video, jonka avulla tutustut erilaisiin mahdollisuuksiin siirtää valmis kirjontakuvio kankaalle.\nTervetuloa kiehtovalle kirjontamatkalle!"\nTäällä Punomossa kirjonta esittäytyy hyvin monipuolisesti:\nKatso mitä kaikkea se voikaan olla punomo.fi/kategoria/tekniikat/kirjonta\nTässä lista kirjonnan kategorioista Punomossa:


Parlez-vous français?: FroYo\nEn muista milloin viimeks olisin kävellyt näin paljon kuin tänään!! Mutta erittäin mukavan päivän vuoksi jokainen kilsakin on sen arvoinen! Aloitin aamun heräilemällä nipinnapin kelloon. Olisi tehnyt vaan mieli jatkaa kuorsaamista ihanassa hiljaisuudessa. Sain kuitenkin itseni revittyä sängystä ylös ja aamupalan ja pakkeloinnin jälkeen suuntasin nenäni kohti bussipysäkkiä. Ihmeiden aika ei ole ohi, selvisin nimittäin kunnialla sekä bussimatkasta, että metrotunnelista! Oltiin siis sovittu suomalaisen au pair tytön Rosan kanssa treffit aamupäiväksi yhdelle isolle asemalle, mihin hänen bussinsa tuli. Rosa asuu noin puolen tunnin ajomatkan päässä Marseillesta.\nTää oli molempien eka kerta Marseillen keskustassa ja lähdettiin ihan sokeina kanoina vaan suunnistamaan jonnekin. Kartta olisi tässä vaiheessa ollut kova sana. Molemmilla kurni nälkä vatsassa niin pysähdyttiin syömään ja höpöttämään. Vaikka ollaan siis netissä jutskailtu, niin tää oli eka kerta kun nähtiin livenä ja olihan se eka vähän jänskättävää :) Mahtavilla ranskan taidoillani tilasin omeletin. En vain ymmärtänyt, että se munakas tulee patongin sisälle. Heh, no oli se silti hyvää.\nSyömisen jälkeen suunnattiin taas kävelemään jonnekin suuntaan ja päädyttiin kuin päädyttiinkin ehkä Marseillen keskeisimmälle turistialueelle, Vieux Port nimiselle satama-alueelle. Oli luvattu sadetta, sitä ei kyllä kuulunut, mutta ei jeesus sitä hiostavuutta!!! Samalla kun kysyttiin neuvoa (tai no, ystäväni pitkän ranskan lukija Rosa kysyi) turisti-infoon karttojen saamiseksi, ostettiin jätskit. Mun kookosjätski oli kyllä aivan ihanaa, en tajua miten se jäätelö voi maistua ihan tismalleen sille mitä se onkin. Ei sellaiselle ällökermasekotukselle. No, vielä parempaa oli edessä...\nKarttojen avulla sitten suunnistettiin, kierreltiin ihania kortteleita. Voi niitä ranskalaisia parvekkeita ja värikkäitä ikkunaluukkuja! Ja vaikka tietty rähjäisyys näkyikin, niin se oli enemmän sellaista ajan patinoimaa, ei yhtään häiritsevää. Löydettiin myös hieno katedraali osta piti napsia kuvia. Ja mikä se kaupunkireissu olis ollut ilman shoppailua!! Vaikka periaatteessa H&M on kiva dissata, tulee mulle silti siellä sellanen hintasokeus... Löysin sieltä yhden perusmekon, mutta se oli oikeasti tarpeellinen, koska täällä on vielä kuukauden tosi lämmintä!! Ja no, sitten löysin Tally Weijlistä toisen mekon, mutta oon oikeesti etsinyt kukkakuosista kesämekkoa sata vuotta JA se maksoi mulle vaan viisi euroa, koska niillä oli sellainen kampanja, että jos osti kaks tuotetta, sai ne halvemman hinnalla. Mä ja Rosa ostettiin siis molemmat yhdet vaatteet ja mun oli halvempi ja jo alennuksessakin kympin, niin saatiin ne vaatteet sillä hinnalla. Olisko voinut taas sekavammin selittää?\nSeikkailtiin viitisen tuntia ja päivän paras löytö oli ehdottomasti frozen yogurt-baari! Päihittää jäätelöt niin satanolla! Siis sellaista jäädytettyä luonnonjogurttia, mihin sai valita itse lisäkkeitä. Menin tällä kertaa terveellisellä linjalla ja otin siihen mansikoita ja mysliä, mutta ens kerralla ehdottomasti oreoita ja brownies-paloja! Niin hyvää etten kestä. Tosiaan siinä sitten puoli kuuden maissa sanoin Rosalle heipat. Oli kyllä ihan hirveen kiva tavata, tää päivä oli niin kiva! On se ihan toista kun saa hengailla toisen omanikäisen kanssa ja tuntuu että itselläänkin on vähän elämää täällä. Varsinkin kun Rosa osoittautui vieläkin mukavammaksi livenä, vaikka jo chatin perusteella tiesin että meillä kyllä synkkaa :)\nOlin ite himassa puol seiskan jälkeen. Vähän ennen kasia halusin vielä lähteä rantsuun kävelemään. Vitsit siellä oli nättiä! Ja ihanan rauhallista oli vaan kävellä. Ainakin silloin kun ignoorasi huutelevat ja tööttäilevät idiootit. Kävelin pari tunia siellä sun täällä ja vaan tutkailin paikkoja. Nyt oon ihan rättipoikki ja huomenna nään saksalaista au pairia Elleniä aamupäivällä, mennään syömään kunnon ranskalainen brunssi. Jeejee taas kivaa siis tiedossa!\nLähettänyt miipu klo 23.27\nHelsingissä on FroYo paikka kanssa nimeltä kippo. TAIVAALLISTA :))\n4. syyskuuta 2011 klo 19.17\nSellainen pitäisi olla joka kaupungissa!! :)\n4. syyskuuta 2011 klo 23.31


Marjo Hirvonen keilasi naisten kolmen sarjan Suomen ennätystuloksen heti uusiksi - Suomen Keilailuliitto\nMarjo Hirvonen keilasi naisten kolmen sarjan Suomen ennätystuloksen heti uusiksi\nEtusivu/Yleinen/Marjo Hirvonen keilasi naisten kolmen sarjan Suomen ennätystuloksen heti uusiksi\nKatso kuvaa isompana Marjo Hirvonen keilasi historiallisen kovan kolmen sarjan tuloksen.\nHenri Havusela2022-01-26T13:20:15+02:0026 tammikuun, 2022|Yleinen|\nViime viikolla Piritta Maja ylsi historiallisen kovaan pistetahtiin keilaten kerralla kolmen, neljän ja viiden sarjan tuloksien naisten Suomen ennätykset. Vain muutama päivä myöhemmin viime sunnuntaina Marjo Hirvonen keilasi Joensuussa Tammikaadot-kilpailussa kolmen sarjan ennätyksen uusiksi tuloksella 848.\nPiritta Majan viime torstaina 20. tammikuuta tekemät ennätykset olivat: 3 sarjaa 835 pistettä, 4 sarjaa 1091 pistettä ja 5 sarjaa 1349 pistettä, kuten aikaisemmin uutisoimme.\nSunnuntaina Majan tavoin keilaseura Porin Giantsia edustava 33-vuotias Hirvonen osallistui kilpailuun, jossa pelattiin kaksi erillistä kolmen sarjan peliä, joista toisessa Hirvonen keilasi upeasti sarjat 280, 299 ja 269, joilla naisten kolmen sarjan Suomen ennätys rikkoutui.\n– Onhan se hurjaa, että ennätys tuli tehtyä ja ihan mykäksi menin. En muista, että olisin aiemmin paljoa päälle 800 pistettä tehnyt kolmeen sarjaan. Itse en alkuun tajunnut koko asiaa, mutta mieheni kerkesi laskemaan, että Suomen ennätys kyseessä. Kisapaikalla olleet tulivat myös onnittelemaan. Piritta Majankin kanssa viestiteltiin aiheesta, Hirvonen kertoo.


Synnytys - SateenkaariSydän\nSynnytys on yksilöllinen ja ainutlaatuinen tapahtuma. Se nostaa positiivisen odotuksen lisäksi esiin myös jännitystä ja pelkoja. Voimavaroja synnytykseen keskusteluissa keskitymme etsimään keinoja, joilla saat omat voimavarasi mahdollisimman tehokkaasti käyttöön synnytyksesi aikana.\nTasapainoinen käynnistyshoito sisältää yksilöllisen kinesiologisen tasapainotuksen, joka auttaa sinua valmistautumaan synnytykseesi sekä aurikuloterapiaa synnytyksen käynnistämiseksi.\nTasapainotuksen avulla löydät itsellesi positiivisen voimalauseen. Sitä vahvistamalla vapaudut raskauteen, synnytykseen ja/tai äitiyteen liittyvistä peloista ja jännityksistä, jotka voivat olla esteenä synnytyksen käynnistymiselle.\nAurikuloterapiassa, korva-akupunktiossa, korvaan teipataan pienet nastat, jotka valmistavat kehoa synnytykseen ja edistävät synnytyksen käynnistymistä. Ne pysyvät paikalla 3-5 päivää. Mikäli synnytys ei ole sinä aikana käynnistynyt, hoito on mahdollista uusia. Hoito on mahdollista tehdä myös pienten helmien avulla, mikäli et tahdo neuloja.\nSynnytys on aina ainutlaatuinen. Sen kestoa ja kulkua ei voi etukäteen tietää eikä arvioida. Jokainen synnytys etenee omalla ainutlaatuisella tavallaan ja jokainen kokee sen yksilöllisesti. Synnytyksesi saattaa olla pitkä tai lyhyt, hidas tai nopea, säännöllinen tai epäsäännöllinen, alatie tai sektio, kivulias tai kivuton. Oli synnytyksesi millainen tahansa, sinun kokemuksesi siitä on tärkein. Vaikka synnytyksesi näyttäisi ulkopuolisen silmissä olleen helppo ja nopea, voi sinun kokemuksesi olla juuri päinvastainen. Mieltäsi saattaa painaa jokin tai jotkin asiat synnytyksessäsi ja se voi heijastua myös jokapäiväiseen elämääsi. Yksilöllisen synnytyskeskustelun avulla sinulla on mahdollisuus käydä läpi synnytystäsi ja purkaa siihen liittyvää tunnestressiä. Keskustelun lisäksi voimme käyttää apuna myös mielikuvaharjoituksia ja rentoutusta.\nTulen halutessasi tukihenkilöksi, doulaksi synnytykseesi. Palvelu sisältää kaksi voimavaroja synnytykseen keskustelua ennen synnytystä, synnytyksen aikaisen tukihenkilönä toimimisen sekä kotikäynnin synnytyksen jälkeen.\nKotisynnytyksissä avustan yhdessä työparini Antje Pukarin kanssa. Kotisynnytyksen voi valita perusterve synnyttäjä, jonka raskaus on sujunut normaalisti. Kotisynnytyspakettiin kuuluu synnytystä edeltävät tapaamiset, kahden kätilön päivystys raskausviikoilla 38-42, kotisynnytyksessä avustaminen, tarvittavat välineet sekä vauvasta otettavat verinäytteet. Lisäksi teemme kotikäynnin vastasyntyneen tarkistukseen asti päivittäin.\nSatakunnan alueella työskentelen yhdessä Silja Sjölundin kanssa.\nSuomalaisia syntyy yhä saunassa, tietää kotisynnytyksissä avustava kätilö.\nMitä kotisynnytys vaatii?\n– Jokaiseen synnytykseen on hyvä valmistautua etukäteen, käydä valmennuksessa ja/tai muuten selvittää fysiologisen synnytyksen kulkua, pohtia itselle tärkeitä ja hyvältä tuntuvia keinoja lievittää kipua sekä ottaa selvää erilaisista synnytykseen liittyvistä vaihtoehdoista.\n- Kotisynnytyksen suunnitteluun liittyvät myös kotisynnytyskätilöiden etsiminen sekä synnytyksiin liittyvien riskien ja mahdollisuuksien pohtiminen ja itselle turvallisimman synnytyspaikan valinta.


Oman festivaalin järjestäminen | Alakerta.fi\nKesän festareiden suunnittelu\nPosted by sonja on heinäkuu 20, 2019 in Musiikkifestivaaleihin\nFestivaaleista nauttivan kävijän mieleen tulee usein ajatus itse järjestää festivaalit. Varsinkin, jos käy huonosti järjestetyillä festivaaleilla, joissa jonot ovat pitkät, tarjoilu kehnoa ja esiintyjät eivät noudata aikatauluja, alkaa mieleen hiipiä ajatus että itsekin voisi järjestää asiat paljon paremmin.\nFestivaalien järjestäminen on kuitenkin monimutkaista työtä. Moni saattaa yllättyä siitä, kuinka paljon hankaluuksia on edessä, kun yrittää sovittaa aikatauluja artistien kalenteriin ja sopia oheispaluista ja tehdä sopimuksia alihankkijoiden kanssa. Monta asiaa on syytä käydä läpi eikä suin päin rynnätä omaa festivaalia perustamaan ilman hyvää pohjatyötä. Kyseessä on usein unelmien toteuttamisesta ja samalla puhtaasta liiketoiminnasta, jolla on tarkoitus tienata rahaa.\nMieti tarkkaan milloin haluat festivaalin järjestää. Kesäkuun alusta elokuun loppuun on Suomi täynnä erilaisia tapahtumia ja kilpailu kävijöistä on kovaa. Mikäli et aio tehdä yhteistyötä toisen samankaltaisen festivaalin kanssa esimerkiksi hyvien artistien saamisen vuoksi, älä järjestä festivaaliasi samaan aikaan kuin kilpaileva festivaali. Toisaalta juuri hyvien artistien saaminen voi olla syynä järjestää festivaali samaan aikaan yhteistyössä toisen vastaavanlaisen festivaalin kanssa. Sää on arvaamaton, mutta usein loppukesä on parempi, jos arvioit festivaalisi kävijämäärän riippuvan voimakkaasti aurinkoisesta säästä.\nSijainnin hyvällä valinnalla voit saada paljon hyötyä. Kävijät eivät mielellään liiku satoja kilometrejä, mutta ovat valmiita lähtemään liikkeelle jos sisältö heitä miellyttää. Yksittäisen kaupungin läheisyyden sijaan voi olla parempi valita paikaksi sopivan matkan päässä muutamasta isommasta kaupungista. Tämä voi taata hyvän kävijämäärän, jotka saapuvat monelta suunnalta.\nOman festivaalin järjestämisessä talousasioista huolehtiminen on kriittistä. Tarkastele raha-asioita rehellisesti ja kriittisesti. Kaikki ajateltavat kulut tulee budjetoida ja kirjata numerot ylös. Pienistäkin puroista voi muodostua iso joki, joten pienetkin kulut kertakäyttölautasista ja -mukeista lähtien tulee huomioida. Älä anna tunteiden johdatella, vaan budjetoinnissa numerot johtavat. Mikäli laskennat näyttävät, että järjestäminen kannattaa, on aika hankkia rahoitus. Rahoituksessa voi käyttää omia säästöjä tai lainata luotettavalta yrityslainaa tarjoavalta rahoituslaitokselta tarvittavan summan.\nSisällön osalta sinulla on oltava jo hyvä käsitys. Ethän muutoin suunnittelisi omaa festivaalia. Muista erottuva ja kohdeyleisöä puhutteleva tapahtuma on menestyksen tae. Kaikille sopivaa tapahtumaa ei kannata lähteä toteuttamaan, koska sellaisen menestyminen on tämän päivän kovassa kilpailussa hyvin epätodennäköistä. Festivaalin tulee olla omassa tyylissään muista erottuva.\nSisältö ei tarkoita vain festivaalilla esiintyviä artisteja, vaan kattaa myös tarjolla olevat oheistarjoilut, festivaalialueen fyysisen luonteen ja yhteistyökumppanit. Tapahtumasi tarvitsee sen luonteeseen sopivan tilan ja tarjoilut. Mikäli näitä ei markkinoinnissa tuoda esille, voi moni potentiaalinen kävijä tulla epäluuloiseksi ja jättää saapumatta. Hyvät yhteistyökumppanit puolestaan parantavat festivaalin imagoa ja tuovat mukanaan omat oheisohjelmansa. Neuvottelut potentiaalisten yhteistyökumppanien kanssa kannattaa aloittaa ajoissa.\nMarkkinointi on onnistuneen festivaalin kulmakiviä. Erilaisia kanavia markkinoida tapahtumaa on lukuisia, eikä yhtäkään saisi jättää huomioimatta. Sosiaalinen media on tänä päivänä keskeisessä asemassa, mutta perinteinen painettu media on myös muistettava. Lähempänä itse tapahtumaa voi olla hyvä ottaa mukaan radiomainonta, jolle ihmiset usein altistuvat helposti automatkoillaan. Julisteita kiinnittämään ja mainoslehtisiä jakamaan voi palkata lisäansioita tavoittelevia henkilöitä. Kaikissa näissä kanavissa itse mainonta on suunniteltava kuhunkin sopivaksi.\nMarkkinointia tulee luonnollisesti lisätä sitä mukaa kun tapahtuma lähestyy. Itse tapahtuman jälkeen on muistettava jälkimarkkinointi. Kiitä yhteistyökumppaneita ja artisteja osallistumisesta. Sekä tietysti kiitä yleisöä, joka saapui paikalle ja teki festivaalistasi ikimuistoisen. Näiden toimien avulla varmistat että voit järjestää seuraavana vuonna jatkoa festivaalillesi, kenties jopa laajentaa ilman suurta riskiä.


Laivalle lähtöfiiliksiä - Lyhyet matkat, puolimaratonit ja maratonit - Juoksufoorumi.fi\n10. joulukuuta , 2009 in Lyhyet matkat, puolimaratonit ja maratonit\nLähetetty 10. joulukuuta , 2009\nTänään on lähtö klo 17.00 M/S Serenadella Tukholmaan ja sieltä edelleen perjantaina kunnon ajorupeama, n. 500 km Ruotsin länsirannikolle. Launtaina klo 11.00 on startti maratonille.\nSaa nähdä, kuinka äijän käy. Parin viime viikon ajan on alaselässä välillä juilinut, vasen jalkakin on toisinaan ollut pökkelönä ja nivusissa "muljahdellut". Viimeistelyohjelmaa on sen vuoksi kevennetty huomattavasti ja buranaa napsittu. Kipu ei ole enää jatkuvaa, vaan nyt melkeinpä poikkeus, liittyen johonkin tettyyn asentoon tai liikkeeseen. Ikävää on, että tärähdykset, juoksuaskeleet siis, aiheuttavat edelleen selviä tuntemuksia. Ei varsinaisena kipuna, mutta ikään kuin varoitellen:-(\nNyt kuitenkin heitetään ikävät ajatukset pois ja jatketaan ohjelman mukaan lepäämistä ja tankkausta laivalla. Huominen tuntikausien ajomatka on sekä selän että tankkauksen kannalta haaste, mutta eiköhän jostain baarista löydy pastaa matkan varrella ja autossa on mukana banaaneja, ruisleipää ja mustikkakeittoa. Hotellissa lupasivat erikseen illaksi järjestää "pasta partyn", kun kuulivat, että on tulossa eksoottisia ulkomaalaisia maratonvieraita :-D\nSääennuste on kuluvan viikon aikana vaihdellut nollan molemmin puolin. Välillä on ollut luvassa -2 astetta, välillä +2 astetta, aina kuitenkin selkeää, puolipilvistä ja melko tyyntä, alle 5 m/s tuulia. Nastalenkkareita tuskin tarvitsee, vaikka sää olisi nollan alapuolellakin. Vähän ehdin tosin jo elätellä ajatusta, että jos sää olisi ollut hyvin liukas, olisin sijoitus saattanut nastalenkkareilla olla jopa kohtuullinen, sillä paikallisilla juoksijoilla tuskin on nastoja. Pitävällä kelillä sen sijaan jään varmasti peräpään pitäjäksi. No, leikki sikseen: tarkoitus ei ole juosta "aikaa", vaan leppoisa toipilasvuoden viimeinen "matka- ja kestävyystesti".\nOnnea myös samaan aikaan Pomarkussa ponnisteleville! Olisin mieluummin ehkä siellä itsekin, mutta ehdin ilmoittautua tuonne Ruotsin puolelle ennen kuin huomasin, että kotimaastakin olisi löytynyt vielä näinkin myöhään maraton.\nMukavaa viikonloppua kaikille, toivottavasti maanantaina on mukavaa kerrottavaa.\nLähetetty 16. joulukuuta , 2009\nMiten meni? Millainen tapahtuma?\nLähetetty 18. joulukuuta , 2009\nLähetetty 18. joulukuuta , 2009 (edited)\nJoo, ei nyt ihan nappiin mennyt, heikoin aika ikinä (4:37). Toisaalta tuli jo ennen lähtöä uhottua, että "matkaahan" sitä vain lähdettiin juoksemaankin. Laivamatka ja tuntikausien autossa istuminen ennen maratonian ei ole paras mahdollinen viimeistely. VArsinkaan selkävaivaiselle. Eikä matkan varrella juuri pastapaikkoja näkynyt, lähinnä ainoastaan hampurilaisia ja kebebia. Edelleen harmittaa, että en ajoissa huomannut Pomarkun maratonia, olisi päässyt aika paljon pienemmällä vaivalla hölkkäämään.\nTapahtuma oli ok, varsin pienimuotoinen. Reitti koostui kahdeksasta 5,270 km kierroksesta, joetn se kävi tuskallisen tutuksi. Reitti oli paikoitellen lähes maastomaratonia: sekä kallio- että metsäpolkua sekä yhdessä kohden pellolle mutaiselle traktroritielle levitettyä sahanpurua. Korkeuserojakin lyhyelle kierrokselle mahtui melkoisesti, omaan makuun liikaa. Juomahuolto oli ok, mutta vähän harmitti, että lenkin jälkeen ei ollut tarjolla mitään palauttavaa, paitsi rahalla sämpylöitä yms.\nTulipa kuitenkin testattua, että vuosi sitten leikattu nilkka toimi oikein mukavasti. Sen sijaan selkävaivoista ja jotenkin epäonnistuneesta tankkauksesta taidan illalla aloittaa eri ketjun tuonne vammapuolelle.\nJuttua löytyy nyt foorumilta: Urheiluvammat > Ongelmat, loukkaantumiset yms > Helpottaneet selkävaivat ja tankkausongelmia\nMuokattu 18. joulukuuta , 2009\nOnneksi olkoon cokecola - taisit päästä mitalisijalle!\nTotta on, että Pomarkussa käynti oli helpompaa ;-)


Roster Turku - Arvostelut - Turku - Bistro - Varaa pöytä - DinnerBooking\nEi voitu vaihtaa koska Roster Turku on Finland. Klikkaa tässä nähdäksesi kaikki ravintolat\nYhteensä 2 815 arvostelua\nKeväällä 2017 avautunut Roster on maailman makuja tarjoileva tunnelmallinen bistro Turun tuomiokirkon kupeessa.\nKansainvälisiä makuja sesongin raaka-aineista\nRosterin keittiössä keskitytään Kari ‘Kape’ Aihisen ja Olli Kolun luotsaamana muhkeisiin makuihin. Yhdistelemme rohkeasti vaikutteita maailmalta, ja tarvittaessa laitamme klassikot uusiksi. Meillä turhat muodollisuudet jätetään narikkaan. Kokkaamme rempseästi, luovasti ja pilke silmäkulmassa. Erinomainen palvelu on meille kaiken kulmakivi ja illan tunnelma onni ja autuus.\nListaltamme löytyy aina vaihtoehtoja niin kasvis-, kala- kuin liharuokienkin ystäville. Rosterin ruoka tehdään intohimolla sesongin parhaista ja vastuullisista raaka-aineista kansainvälisellä twistillä. Emme sitoudu yhteen tyyliin tai maahan vaan yhdistelemme rohkeasti vaikutteita maailmalta.\nRosterissa juomien tehtävänä on kruunata illallinen. Se tarkoittaa ruokien kylkeen istuvia viinejä maailman eri kolkista, ja cocktaileja sekä oluita, joista löytyy niin makua kuin tarinoita. Match made in Roster on filosofiamme.\nMiljöö Maaherran Makasiinissa\nRoster sijaitsee Turun tuomiokirkon kupeessa v. 1832 rakennetussa Maaherran Makasiinissa. Meiltä löytyy 120 asiakaspaikkaa, pieni cocktail-lounge, avokeittiö, looseja, kaksi kerrosta ja kesällä aurinkoinen terassi.\nAleksi Hautamäen suunnittelema sisustus yhdistelee vintage-tunnelmaa ja modernia muotoilua talon perinteitä kunnioittaen. Miljöön viimeistelee naapurimme galleria Makasiini Contemporaryn tarjoilema huipputason moderni taide.\nSee current events at Roster Turku\nAnna lahjakortti Roster Turku\nPerustuu 2 815 arvosteluun


Lahden kirjailijakokouksen teemana Kirjailijan luonto - Liwre\nLahden kansainvälinen kirjailijakokous järjestetään 29. kerran. Kokous on yksi Euroopan vanhimmista ja merkittävimmistä kirjailijakokouksista ja Suomen suurin ei-kaupallinen kirjallisuustapahtuma. Se järjestetään joka toinen vuosi.\nKokous pidetään 14.–15. kesäkuuta entisen Kansanopiston tiloissa Lahden keskustassa. Kokoukseen ovat tervetulleita kaikki kirjallisuusalan ammattilaiset. Ulkomailta mukaan kutsutaan kiinnostavia kirjailijoita yhteistyössä kotimaisten kustantajien ja eri maiden kulttuuriedustustojen kanssa.\nTapahtuma tarjoaa osallistujille mahdollisuuden kansainväliseen verkostoitumiseen ja aitoon kanssakäymiseen kollegoiden ja lukijoiden kanssa. Kokouksen keskustelut ovat kaikille avoimia yleisötilaisuuksia. Yleisöohjelmaan kuuluu myös muun muassa perinteinen kansainvälinen runoilta Lahden konserttitalossa.\nKokouksen järjestää Lahden kansainvälinen kirjailijakokous ry, jonka jäseniä ovat Eino Leinon Seura, Lahden kaupunki ja Päijät-Hämeen kesäyliopisto.


Hotellit Sangonera la Seca | Hotellitarjoukset | Hotels.com\nHotellit Sangonera la Seca\nHotellit – Sangonera la Seca\nEtsi hotelleja kohteessa Sangonera la Seca\nMilloin aiot matkustaa kohteeseen Sangonera la Seca?\nNäytä kohteen Sangonera la Seca hotellit kartalla\nEtsitkö hotellia kohteessa Sangonera la Seca?\nHotels.com voi auttaa sinua löytämään parhaat hotellit kohteessa Sangonera la Seca.\nAutamme sinua löytämään täydellisen huoneen kohteesta Sangonera la Seca, Espanja, sillä avullamme voit verrata eri hotelleja helposti (mukaan lukien suositut ketjuhotellit). Tällä hetkellä kohteen Sangonera la Seca suosituin hotelli on Hotel Nelva. Sinne on tehty 5 varausta edellisen tunnin aikana.\nKun varaat yöpymisen Hotels.comin kautta, voit myös ansaita ilmaisia palkintoöitä liittymällä Hotels.com Rewards -kanta-asiakasohjelmaan. Ohjelma on ilmainen, ja liittymiseen menee vain kaksi minuuttia, ja kun olet yöpynyt 10 yötä, saat 1 palkintoyön ilmaiseksi*. Joten viikonloppumatka kohteeseen Sangonera la Seca voi olla ensimmäinen askel kohti ilmaista hotelliyötä.\nMiksi kannattaa varata majoitus kohteessa Sangonera la Seca Hotels.comilta?\nAutamme sinua löytämään täydellisen huoneen mihin tahansa tarkoitukseen. Löydät palvelustamme 40 hotellia kohteessa Sangonera la Seca. Vertaile hotelleja nopean ja helpon hotellihaun avulla. Voit myös rajoittaa hakutuloksia näillä ehdoilla:\n- kohteen Sangonera la Seca alueet\n- kohteen Sangonera la Seca nähtävyydet\n- 1700 Hotels.com-asiakkaiden arvostelua yöpymisestä kohteessa Sangonera la Seca\n- saatavilla olevat päivät - tarkat tiedot ja kuvat - tarkat kartat, joista näet hotellien sijainnit sekä lähimmät julkisen liikenteen palvelut ja turistinähtävyydet kohteessa Sangonera la Seca.